title: Suomen eläkejärjestelmä

text: Kansaneläkkeen täysi määrä vuonna 2018 on 557,79 euroa kumppanin kanssa asuvalle ja 628,85 euroa kuukaudessa yksin asuvalle. Täyttä kansaneläkettä maksetaan kuitenkin ainoastaan niille, joiden muiden eläkkeiden kuukausittainen bruttoyhteismäärä on enintään 55,54 euroa. Jos hakijan muut eläkkeet ovat alle 1 157,71 e/kk (kumppanin kanssa asuvat) tai alle 1 299,88 e/kk (yksin asuvat), hakijalle maksetaan eläkevähenteistä kansaneläkettä.


title: Suomen eläkejärjestelmä

text: Kansaneläkettä korotetaan yleensä hitaammin kuin työeläkkeitä, koska kansaneläkeindeksi ei ota lainkaan huomioon yleistä ansiotulojen kehitystä, vaan on sidottu yksinomaan hintojen nousuun.


title: Suomen eläkejärjestelmä

text: Kansaneläkkeeseen voi saada erilaisia lisiä: rintamalisä, lapsikorotus, hoitotukia, ruokavaliokorvaus, ja siihen vaikuttaa perhesuhteet ja kuntaryhmä (~kuntakalleusluokka). Jos eläkkeensaaja on julkisessa laitoshoidossa yhtäjaksoisesti yli 3 kuukautta, kansaneläke maksetaan pienennettynä ja hoitotukiin tulee rajoituksia.


title: Suomen eläkejärjestelmä

text: Vuoden 1995 loppuun asti kansaneläke muodostui kaikille yhtä suuresta ja tuloista riippumattomasta pohjaosasta sekä muiden henkilölle maksettavien eläkkeiden suuruudesta riippuvasta lisäosasta. Vuoden 1997 alusta pohjaosa ja lisäosa yhdistettiin kansaneläkkeeksi, jota muut eläkkeet yleensä pienentävät: kansaneläke on muihin eläketuloihin nähden toissijainen. Täyttä kansaneläkettä sai vuoden 2014 lopussa 82 400 eläkeläistä, kun vastaava luku vuonna 2008 oli 91 400 (vähennystä 10 %).


title: Suomen eläkejärjestelmä

text: Työnantajat rahoittivat ennen osan kansaneläkkeestä, mutta työnantajien kansaneläkemaksu poistettiin vuonna 2010.


title: Suomen eläkejärjestelmä

text: Kaikki työeläkevakuuttajat ovat järjestäytyneet ja heidän etujärjestönään toimii Työeläkevakuuttajat TELA. Eläkesäätiöt ja eläkekassat ovat järjestäytyneet ja niiden etujärjestönä toimii Eläkesäätiöyhdistys – ESY ry.


title: Suomen eläkejärjestelmä

text: Eläkkeensaajien etujärjestöinä toimii useita erityyppisiä järjestöjä, jotka tekevät edunvalvontatyötä jäsentensä puolesta ja tarjoavat muun muassa virkistys- ja koulutuspalveluja. Niillä ei ole virallista neuvotteluasemaa eläkeasioissa.


title: Suomen eläkejärjestelmä

text: Suurimmat eläkeläisjärjestöt ovat:


title: Suomen eläkejärjestelmä

text: Rekisteröidyllä lisäeläkevakuutuksella tarkoitetaan 1960-luvulta vuoteen 2001 voimassa ollut järjestelyä, jolla voitiin lisätä ja parantaa työntekijöiden saamaa eläkkeen määrää tai alentaa eläkeikää.


title: Suomen eläkejärjestelmä

text: Rekisteröidyt lisäeläkejärjestelmät suljettiin vuoden 2001 alusta lähtien, eikä uusia lisäeläkevakuutuksia ole tämän jälkeen voinut enää rekisteröidä. Vanhan ennen 2001 alkaneen lisäeläketurvan vakuuttaminen päätetään 2017 mennessä, mutta kertynyt lisäeläketurva säilyy. Muutos ei vaikuta maksussa oleviin lisäeläkkeisiin.


title: Suomen eläkejärjestelmä

text: Lisäeläketurvalla oli huomattava merkitys työeläketurvan täydentäjänä järjestelmän alkuvuosina, kun työeläkekertymät olivat pieniä ja työeläkkeen tavoitetaso 40 prosenttia eläkepalkasta. Kun vuonna 1975 työeläkkeiden tavoitetaso korotettiin 60 prosenttiin, TEL-lisäturvan tarve väheni. Lisäeläketurvan menot olisi pitänyt kattaa täysimääräisesti rahastoimalla, mutta niitä on tarvinnut käyttää myös lakisääteisiä työeläkevaroja.


title: Suomen eläkejärjestelmä

text: Rekisteröityä TEL-lisäeläkettä sai vuonna 2011 n. 90 000 suomalaista ja rekisteröidyt lisäeläkkeet (TEL-L) ovat noin kaksi prosenttia kaikista yksityisen sektorin työsuhteen työeläkkeistä. Historiasta johtuen lisäeläkkeistä koituu noin 100 miljoonan euron vuosikustannus nykyisille työssäkäyville ja työnantajille; 2000-luvulla lisäeläkkeiden tasausjärjestelmään on tilitetty 1,2 miljardia euroa.


title: Suomen eläkejärjestelmä

text:
Vuonna 2016 suurin osa Suomen 1 558 900 eläkkeensaajasta on vanhuuseläkkeellä, heitä on noin 1 299 958 (83 %). Muut suuret eläkkeensaajaryhmät ovat työkyvyttömyyseläkkeet (214 046) ja leskeneläkkeet (254 437).
Huomattavaa on, että henkilö voi saada useaa eri eläkelajin etuutta.


title: Suomen eläkejärjestelmä

text: Suomalaisten keskimääräinen kokonaiseläke oli vuoden 2017 lopussa 1 656 euroa kuukaudessa. Miesten eläke oli keskimäärin 1 874 euroa ja naisten 1 476 euroa kuukaudessa. Eläkkeiden määrässä on suuria eroja. Sadan huippueläkkeen keskiarvo oli vuonna 2012 noin 18 600 euroa.


title: Suomen eläkejärjestelmä

text: Eläkkeitä maksettiin Suomessa vuonna 2016 kokonaisuudessaan 30 610 miljoonaa euroa, josta 27 034 miljoonaa oli työeläkkeitä. Suomen eläkemenot vuonna 2006 olivat 17 856,7 miljoonaa euroa, ja ne ovat tasaisesti nousseet koko 1990-luvulta aina 2000-luvulle saakka.


title: Suomen eläkejärjestelmä

text: Vuonna 2017 eläkkeellesiirtymisiän odote työeläkejärjestelmässä oli 61,2 vuotta. Eroa miesten ja naisten välillä ei juurikaan ole.


title: Suomen eläkejärjestelmä

text:
Ensimmäiset valtiopäiväesitykset suomalaisten eläketurvan kokonaisvaltaiseksi järjestämiseksi tehtiin jo 1860-luvulla. Suomen eläkejärjestelmän historian yksi juuri on sääty-yhteiskunnan aikaisissa virkamiesten eläkkeissä. Nämä eläkkeet perustuivat virkamiehen asemaan ja yksilöllisellä avuntarpeella tai sosiaalisilla syillä oli vain vähän merkitystä. Virkamiesten eläkeikä laskettiin 70 vuodesta ensin 65 vuoteen 1826, ja edelleen 63 vuoteen 1866, jollaisena se säilyi 1990-luvulle asti.
2005 alkaen se on ollut 63–68 vuotta. Täyteen eläkkeeseen vaadittiin 35 vuoden palvelus, mutta usein virkamiehet pysyivät tehtävässään kuolemaansa asti. "”Oikeus eläkkeeseen, kuten palkkaukseenkin, on elatuksenluonteinen korvaus virkamiehen koko työvoiman asettamisesta valtion käytettäväksi.”"


title: Suomen eläkejärjestelmä

text: Vieläkin varhaisempi nykyisen eläketurvan alkujuuri on syytinki. Suomessa tiedetään tehdyn talollisille syytinkisopimuksia jo keskiajalla. Syytingissä talolliseksi ryhtyvä sukupolvi vastasi väistyvän isäntäpariskunnan vanhuuden asumisesta ja elatuksesta käräjillä vahvistetulla kiinnityksellä. Tällaisia syytinkisopimuksia tehdään maatilojen sukupolvenvaihdoksissa vieläkin muutamia vuodessa, mutta tietenkin niiden merkitys syytinkiläisten eläketurvassa on kokonaisuudessaan vähäinen. Nykyisin tarjottavat käänteiset asuntolainat muuten noudattavat syytingin periaatetta.


title: Suomen eläkejärjestelmä

text: Säätyihin kuulumattomien (yli 80 % väestöstä) vanhusten hoito pyrittiin järjestämään mahdollisimman pienin yhteiskunnan kustannuksin. Vanhukset voitiin sijoittaa hoidettaviksi taloihin, mutta tällaiset ruotu-ukot ja -akat joutuivat osallistumaan töihin ja siten ikään kuin maksamaan elatuksestaan. Vanhusten hoito kunnalliskodeissa perustui myös työvelvollisuuteen.


title: Suomen eläkejärjestelmä

text: Muutenkin viranomaiset pyrkivät välttelemään vastuutaan: kunnilla oli oikeus kieltäytyä ottamasta alueelleen henkilöä, josta saattoi aiheutua hoitorasituksia, mikäli henkilö oli yli 40-vuotias. 1800-luvulla eläkkeellä olo oli harvinainen elämänvaihe vain pienelle osalle suomalaisista. Pääosin vanhusten elatuksesta huolehtivat heidän lapsensa tai muut läheiset. Lasten hoitovelvollisuus vanhemmistaan oli periaatteena kirjattu lakiin 1970 asti.


title: Suomen eläkejärjestelmä

text: Tavoitteet ja pyrkimykset olivat silti korkealla 1800-luvulla: seurattiin eurooppalaisia suuntauksia, tehtiin sosiaalitutkimusta, asetettiin invaliditeettivakuutuskomitea ja laadittiin erilaisia ehdotuksia.


title: Suomen eläkejärjestelmä

text: Yleisen 1930-luvun laman aikana Suomen sosiaaliturvajärjestelmän todellinen jälkeenjääneisyys huomattiin. Suomen eduskunnassa tehtiin vuonna 1910 eläkelakia koskeva anomus, mutta kansaneläkelaki hyväksyttiin vasta 1937. Tämäkin perustui säästöperiaatteeseen. Suurilukuisempi maaseutuväestö katsoi kansaneläkkeen tarjoavan enemmän etuja kuin sairausvakuutuksen, joka oli toinen päävaihtoehto. Tämä rajoitti eläkejärjestelmän kehittämistä ja yhteiskunnallista keskustelua. Kansaneläkevakuutus oli pakollinen 18–65-vuotiaille ja perustui henkilökohtaisiin eläkesäästötileihin. Perustettiin itsenäinen eduskunnan valvoma Kansaneläkelaitos. Kuitenkin vuoden 1937 kansaneläkelaki ei koskaan saavuttanut siihen asetettuja tavoitteita: vain 2 % maksu ei riittänyt kattamaan riittävää eläketurvaa, ja iäkkäimmät oli jätetty lain ulkopuolelle.


title: Suomen eläkejärjestelmä

text: Vuoteen 1950 asti Suomi oli erilaisten ”eläkekokeilujen” maa. Suomi säilyi Pohjoismaista pisimpään maatalousvaltaisena, köyhänä maana, mikä oli osittain yhteiskunnallinen valinta. Jo vanhastaan työeläketurvaa oli hoidettu yksityisesti; muun muassa leski- ja orpokassat sekä työnantajien perustamat eläkekassat. Toisaalta yksityisten kassojen edeltäjinä olivat erilaisten hengellisten yhteisöjen ja eräiden ammattikuntien omat eläkekassat. Muun muassa vakuutusmatemaattisen tuntemuksen puute sekä toinen maailmansota ja sitä seurannut inflaatio johtivat tilanteeseen, että eläkejärjestelmän kehittäminen epäonnistui. Epäonnistumisista huolimatta yksityiset eläkekassat ja -säätiöt kasvoivat kuitenkin varsin merkittäväksi eläketoimijoiksi: niiden asiakkaina oli 220 000 henkilöä 1950-luvulla, ja lisäksi yksityisissä vakuutusyhtiöissä eläketurvaa kartutti 25 000 ihmistä.


title: Suomen eläkejärjestelmä

text: Kylmän sodan aikana 1950-luvulla Suomi oli vieläkin riippuvaisempi ulkomaankaupasta kuin nykyään. Yhteys läntisille maailmanmarkkinoille tapahtui Itämeren kautta, ja keskeiseen rooliin nousivat merimiehet, jotka vertailivat palkkaansa muiden maiden vastaaviin. Avainryhmänä merimiehet saivat jo 1956 edelleen sovellettavan oman työeläkelakinsa, joka oli työeläkelakien edelläkävijä. Suomessa sovellettiin 1960-luvulle asti huoltoapulakia: työnantajalla oli velvollisuus huolehtia pitkäaikaisen työntekijänsä elatuksesta tämän menetettyä työkykynsä sairauden tai vanhuuden takia. Ehtona oli 20 vuoden työsuhde ja että työntekijä ei voi saada muualta elatusta, ei omista varoja ja tällä ei ole aviopuolisoa tai lapsia. Eläketurva ei enää 1950-luvulla vastannut yhteiskunnan todellisia tarpeita; yhteiskunnallista murrosta aiheuttivat muun muassa sodan kokemukset, siirtoväen asuttaminen sekä maatalousväestön väheneminen. Sodan jälkeen naiset jatkoivat työelämässä, joten kotihoitoon perustuva vanhuuden turva heikkeni. Sotaleskien, -orpojen ja -invalidien huoltoeläkkeet antoivat uutta mallia eläketurvalle: eläkeläisten määrä alkoi kasvaa 1950-luvulla. Samaan aikaan tuotanto alkoi kasvaa kaikissa länsimaissa, ja palkkatyöntekijät alkoivat vaatia osaansa tästä kasvusta. Eläkejärjestelmästä tuli keino jakaa talouskasvun tuloksia.


title: Suomen eläkejärjestelmä

text: Eläkejärjestelmän uudistamistarpeesta vallitsi yksimielisyys, mutta suunta oli epäselvä jopa puolueiden sisällä. Maaseutuväestön (maalaisliiton ja myös kansandemokraattien) edustajien ajama verovaroilla rahoitettava tasaeläkejärjestelmä hyväksyttiin yleislakon ja tiukkojen presidentinvaalien kärjistämissä tunnelmissa vuonna 1956. Pienimpien kansaneläkkeiden taso nousi jopa 2,5-kertaiseksi. Tämä oli selvästi tulonsiirto maanviljelijäväestölle, mikä herätti katkeruutta palkansaajien etujärjestöissä. Katkeruutta lisäsi, että osalla palkansaajista kuten virkamiehillä ja yksityisiin eläkesäätiöihin ja -kassoihin kuuluvilla oli jo eläke.


title: Suomen eläkejärjestelmä

text: Vuoden 1956 perustetulle työeläkekomitealle oli sosiaalinen tilaus. Palkansaajat olivat järjestäytyneet, ja oli tehty strategiset valinnat pitkäjännitteisestä edunvalvontatyöstä. Toistuvat devalvaatiot ja inflaatio olivat nakertaneet palkansaajien tilipusseja. Toisaalta vaikka devalvaatio toi yrityksille kilpailukykyä, pääomaköyhässä Suomessa tarvittiin rahaa tuotantoinvestointeihin. Oli useita työtaisteluita ja lakkoja. Komitea arvioi, että hajautettu järjestelmä oli halvempi työnantajille kuin keskitetty järjestelmä. Lisäksi sallittiin työnantajalle oikeus lainata kertyviä eläkevaroja tai kokonaan työnantajan maksettavat eläkemaksut. Toisaalta työntekijöille annettiin takuu eläketurvan säilymisestä, minkä takeeksi perustettiin Eläketurvakeskus (ETK). Eläkevarojen luottovakuutussijoitusten toimivuutta turvaamaan perustettiin luottovakuutus ja erillinen oikeusaste – eläkelautakunta – ensimmäiseksi valitusasteeksi.


title: Suomen eläkejärjestelmä

text: Yleinen yksityisalojen työeläkelaki, TEL, säädettiin 8. heinäkuuta 1961, ja se tuli voimaan 1. heinäkuuta 1962. Samaan aikaan säädettiin myös erillinen "lyhytaikaisissa työsuhteissa olevien työntekijöiden eläkelaki", LEL, joka oli kynnyskysymys TEL:in läpimenolle. Sairausvakuutuslaki (lyhenne SVL) säädettiin vuonna 1963. Työmarkkina-aloitteinen sosiaalipolitiikan kehittäminen alkoi. Vuodesta 1961 liki 30 vuotta eteenpäin on ollut eläke-etujen laajentamisen kautta. Laajentamista on auttanut, että eläkeläisiä on ollut verraten vähän ja rahoituspohja on ollut otollinen uudistuksille. Kiista on kuitenkin ollut 1970-luvun puoliväliin asti kokonaiseläkejärjestelmän kehittämissuunnasta.


title: Suomen eläkejärjestelmä

text: Kunnallisen alan eläketurva (KVTEL) yhtenäistettiin v. 1964, v. 1970 YEL, MYEL, v. 1971 työttömyyseläke. Vuonna 1975 eläkkeisiin tuli tasokorotus: karttumaprosentti yhdestä prosentista 1,5:een ja tavoite-eläke 40 prosentista 60:een. Työeläkkeen ensisijaisuutta korostava työnjako kansaneläkkeen ja työeläkkeen välillä. Energiakriisi ja lama aiheuttivat eläkemaksun alennuksen v. 1977 työvoimapoliittisista syistä. Vuonna 1979 eläkepalkkaa alettiin laskea neljän viimeisen vuoden ansioista, joista paras ja huonoin pudotettiin pois. Tällä haluttiin loiventaa Suomen tulevia rakenteellisia uudistuksia. Työnantajien maksutaakan keventämiseksi palkansaajat alkoivat vastata suoraan osasta työeläkekustannuksia vuoden 1993 alusta, jolloin maksu jaettiin työnantajien ja työntekijöiden osuuksiin.


title: Suomen eläkejärjestelmä

text: Työeläkejärjestelmää uudistettiin voimakkaasti 1990-luvulta lähtien. Eläkkeiden työsuhdekohtaisesta laskennasta luovuttiin ja toimialakohtaiset erot eläkkeiden karttumisessa poistettiin. Esiin eläkekeskustelussa ja -rahoituksessa nousi nk. elinaikakerroin, jolla pyrittiin vaikuttamaan eliniän odotteen nousuun. Elinaikakerroin hillitsee eläkemenojen kasvua. Samaan aikaa sijoitustoiminta kehittyi voimakkaasti, ja myöhemmin yksityisiä eläkesäätiöitä purettiin.


title: Mistä kaikki alkoi

text: Mistä kaikki alkoi (, myös "The One Where It All Began", "The First One" tai "The One Where Monica Gets a New Roommate") on yhdysvaltalaisen tilannekomediasarjan "Frendit" ensimmäinen jakso. Se esitettiin NBC-televisiokanavalla 22. syyskuuta 1994. Jakson käsikirjoittivat sarjan luojat David Crane ja Marta Kauffman, ja sen ohjasi James Burrows. Jakso esittelee kuusi ystävystä, jotka asuvat ja työskentelevät New Yorkissa; Monica (Courteney Cox) makaa viinimyyjän kanssa treffien jälkeen, mutta on kauhistunut saadessaan selville, että hänet huijattiin sänkyyn; hänen veljensä Ross (David Schwimmer) on masentunut, sillä hänen entinen lesbovaimonsa muuttaa pois yhteisestä asunnosta; Monican vanha ystävä lukiosta, Rachel (Jennifer Aniston), muuttaa asumaan Monican luokse karattua omista häistään; ja heidän ystävänsä Joey, Chandler ja Phoebe (Matt LeBlanc, Matthew Perry ja Lisa Kudrow) tarjoavat heille kullekin tukea ja neuvoa.


title: Mistä kaikki alkoi

text: Crane ja Kauffman esittelivät ideansa NBC:lle joulukuussa 1993. Kanava piti siitä, ja se tilasi jakson täydellisen käsikirjoituksen. Ennen käsikirjoituksen valmistumista valittiin kuusi päänäyttelijää; jokaista roolia varten esiintyi 75 näyttelijää. Jakso kuvattiin 4. toukokuuta 1994 Warner Bros. -yhtiön studioilla Burbankissa Kalifornian osavaltiossa. NBC oli tyytyväinen jaksoon ja se tilasi 12 jaksoa lisää. Kriitikot vertasivat sarjaa epäsuotuisasti tuon ajan kahteen muuhun komediasarjaan "Seinfeldiin" ja "Elleniin"; he näkivät yhtäläisyyksiä näissä kaikissa kolmessa sarjassa. Näyttelijät, pääosin Schwimmer, saivat kehuja, vaikkakin heidän roolejaan pidettiin kehittymättöminä.


title: Mistä kaikki alkoi

text: Jakso alkaa Central Perkistä. Monica Geller on sopinut treffit ja hänen ystävänsä - Joey Tribbiani, Chandler Bing sekä Phoebe Buffay - härnäävät häntä. Joey sanoo, että mikäli Monica suostuu menemään jonkun kanssa ulos, siinä tyypissä täytyy olla jotain vikaa. Chandler kertoo kaikille unestaan, missä hän oli ollut alasti väkijoukon edessä ja hänen sukupuolielintensä paikalla oli ollut soiva puhelin. Kohta Monican isoveli, paleontologi Ross Geller, saapuu kahvilaan masentuneena. Hänen ex-vaimonsa Carol oli muuttanut lesborakastajansa luokse. Porukka yrittää auttaa häntä - Phoebe yrittää puhdistaa hänen auraansa ja Joey ehdottaa strippiklubille menoa - mutta mikään ei auta. Ross sanoo, että hän haluaisi olla naimisissa taas ja samalla kahvilaan saapuu nainen märässä hääpuvussa (tyypilliseen tapaansa Chandler vitsailee heti "ja minä haluan miljoona dollaria!"). Hääpuvussa oleva nainen on Rachel Green, hemmoteltu, rikas tyttö ja Monican ystävä high schoolin ajoilta. Rachel selittää, että on juuri karannut häistään. Hän oli ollut lahjahuoneessa ja nähnyt kauniin kulhon. Samalla hän oli tajunnut, että hän piti kulhosta enemmän kuin miehestään, Barrysta. Sitten hän oli tajunnut, että Barry näyttää Herra Perunapäältä ja ettei oikeasti rakastanut tätä. Hän juoksi ulos kirkosta ja etsi käsiinsä ainoan tuntemansa henkilön kaupungissa. Myöhemmin ystävykset katselevat espanjalaista saippuaoopperaa Monican asunnossa ja Rachel soittaa isälleen selittääkseen miksi juoksi ulos kirkosta - ja saa Monican ottamaan hänet asumaan luokseen. Tämän jälkeen Joey yrittää iskeä Rachelin, mutta Monica käskee tätä lopettamaan, koska on Rachelin hääpäivä. Joey vastaa: "Onko siitä muka joku sääntö?".


title: Mistä kaikki alkoi

text: Monican miesystävä - Paul - saapuu. Koska Ross on surullinen Carolin takia ja Rachel juuri jättänyt miehen alttarille, Monica ei melkein lähde treffeilleen. Ross ja Rachel kuitenkin vakuuttavat olevansa kunnossa ja hän lähtee. Treffeillä Paul kertoo ettei hän ole kyennyt toimimaan makuuhuoneessa erottuaan vaimostaan kaksi vuotta sitten. Hän kuitenkin onnistuu harrastamaan seksiä Monican kanssa, mutta myöhemmin ilmenee, että Paul oli käyttänyt samaa menetelmää iskiessään Monican työtoveri Frannyn. Chandler ja Joey avustavat Rossia kasaamaan huonekalujaa (Carolin vietyä kaikki erossa). Ross löytää tölkin Carolin suosikki olutta ("Hän joi aina suoraan tökistä. Minun olisi täytynyt aavistaa") ja masentuu taas. Joey ja Chandler kehottavat häntä nauttimaan sinkkuna olemisesta ja sanovat että tämän täytyisi alkaa taas tapailemaan muita naisia.


title: Mistä kaikki alkoi

text: Rachel päättää, että hänen täytyisi hankkia työ, koska on nyt omillaan. 12 epäonnistuneen haastattelun jälkeen hän löytää jotain - puoleen hintaan myytävät kengät, jotka hän maksaa isänsä luottokortilla. Muut sanovat ettei hänen pitäisi elää enää isänsä rahoilla ja suostuttelevat tämän tuhoamaan luottokorttinsa. Phoebe kertoo hieman lapsuudestaan: Hänen äitinsä teki itsemurhan Phoeben ollessa 14-vuotias ja hänen isäpuolensa oli vankilassa, joten hän muutti kaupunkiin asumaan albiinon tuulilasien pesijän luoksen, kunnes tämäkin tappoi itsensä. Kaikki ei kuitenkaan mennyt pieleen sillä hän löysi aromaterapian. Myöhemmin Ross paljasti Rachelille, että hän oli todella ihastunut Racheliin high schoolissa (tosin Rachel tiesi jo tämän) ja kysyi, että suostuisiko hän lähtemään joskus treffeille ja tämä myöntyy. Jakson lopussa Rachel lopulta löytää työn Central Perkin tarjoilijana.


title: Mistä kaikki alkoi

text: Sarjan luojat ja käsikirjoittajat David Crane ja Marta Kauffman tunnettiin televisioalalla komediasarjan "Dream On" käsikirjoittajina. Heidän toinen televisiosarjansa "Family Album" sai ensiesityksensä CBS-televisiokanavalla syksyllä 1993, mutta se hyllytettiin kuuden jakson jälkeen. Marraskuussa 1993 he alkoivat kehittää kolmea uutta televisiosarjan aloitusjaksoa Warner Bros. Televisionille, jotka esitettäisiin syksyllä 1994. He pyrkivät esittelemään "Insomnia Cafe" -nimisen sarjansa NBC:lle. He laativat seitsensivuisen esittelyn sarjasta joulukuussa 1993. Käsikirjoitus kertoi kuudesta ystävyksestä, jotka asuvat ja työskentelet New Yorkissa.


title: Mistä kaikki alkoi

text: "Se on seksistä, rakkaudesta, suhteista, urista, ajasta jolloin elämässä kaikki on mahdollista. Ja se on myös ystävyyssuhteista, sillä asuaessasi kaupungissa ystävät ovat perheesi."


title: Mistä kaikki alkoi

text: NBC lupasi esittää sarjan ensimmäisen jakson, joka tarkoitti sitä, että kanava olisi joutunut taloudelliseen vastuuseen, jos sitä ei olisi kuvattu. Jotta Kauffman sai käsityksen siitä, kuinka roolihahmot käyttäytyisivät, hän haastatteli monia lastensa kaksikymppisiä lapsenvahteja. Hän ja Crane kirjoittivat käsikirjoituksen kolmessa päivässä. "Cheers"-televisiosarjan ohjaaja James Burrows palkattiin ohjaamaan jakso. Hän piti käsikirjoituksesta, mutta pyysi Joeyta, joka suunniteltiin aluksi samanlaiseksi kuin Chandler, olemaan hieman typerämpi. Käsikirjoitus valmistui maaliskuussa 1994.


title: Mistä kaikki alkoi

text: 1 000 näyttelijää haki sarjasta roolia, mutta heistä vain 75 kutsuttiin koe-esiintymisiin. He pääsivät lukemaan vuorosanoja Cranelle, Kauffmanille ja Kevin S. Brightille. Maaliskuun loppuun mennessä varteenotettavista näyttelijöistä 3–4 oli valittu jokaiseen rooliin; he pääsivät esiintymään Les Moonvesille, joka toimi tuolloin Warner Bros. Televisionin johtoportaassa. David Schwimmer palkattiin ensin. Schwimmer oli Chicagossa tekemässä näyttämösovitusta romaanista "Saatana saapuu Moskovaan", kun hänen agenttinsa tarjosi hänet koe-esiintymiseen. Hän ei ollut kiinnostunut työstä televisiossa, sillä hän oli saanut huonoja kokemuksia esiintyessään komediasarjassa "Monty". Schwimmer kuitenkin muutti mielensä, kun hän sai tietää päähenkilöitä olevan kuusi. Schwimmer oli tuolloin tietämätön asiasta, mutta Crane ja Kauffman muistivat hänet, sillä hän oli esiintynyt heille aiemmenkin. He kirjoittivat Rossin roolin Schwimmer mielessään. Myös Eric McCormack koe-esiintyi rooliin useita kertoja. Hänestä tuli myöhemmin kuuluisa komediasarjan "Will & Grace" päähenkilönä.


title: Mistä kaikki alkoi

text: Courteney Cox oli päänäyttelijöistä tunnetuin. Vaikka hänet kutsuttiin esiintymään Rachelin rooliin, hän pääsi esittämään Monicaa. Myös Nancy McKeon koe-esiintyi rooliin. Jennifer Aniston koe-esiintyi Rachelin rooliin, vaikka hän alussa harkitsi Monican roolia. Aniston oli kuitenkin sitoutunut televisiosarjaan "Mudling Through", joka jätti hänen roolinsa "Frendeissä" epävarmaksi; mikäli sarjasta olisi tullut menestys, Rachelin rooliin olisi jouduttu palkkaamaan uusi näyttelijä. Crane ja Kauffman halusivat Joeyn olevan mies, joka rakastaa "naisia, urheilua, naisia, New Yorkia ja naisia". Joeyn hahmoa ei kehitetty käsikirjoituksessa, joten Matt LeBlanc käytti kokemustaan ja esitti heille italialaista, tavallaan tyhmää hahmoa.


title: Angela Gossow

text: Angela Nathalie Gossow (s. 5. marraskuuta 1974 Köln, Saksa) on saksalainen death metal -vokalisti, joka tunnettiin erityisesti ruotsalaisen Arch Enemyn laulajana.


title: Angela Gossow

text: Hän on yksi harvoista naislaulajista, jotka käyttävät pääasiallisena laulutyylinä raskaalle metallimusiikille ominaista aggressiivista murinalaulua. Angela Gossow on uransa aikana toiminut laulajana myös yhtyeissä Asmodina ja Mistress.


title: Angela Gossow

text: Gossow liittyi Arch Enemyyn vuonna 2000 entisen laulaja Johan Liivan jäätyä pois yhtyeestä. Arch Enemy on julkaissut kaksi DVD:tä ja kuusi studioalbumia, joilla Gossow on laulajana. 17. maaliskuuta 2014 ilmoitettiin, että Gossow lopettaa Arch Enemyn laulajan tehtävät. Hän kuitenkin jatkaa bändin kanssa yhteistyötä business managerin roolissa.


title: Angela Gossow

text: Angela Gossow on vegaani, ateisti ja anarkisti.


title: Tunisair

text: Tunisair (, IATA: TU, ICAO: TAR) on tunisialainen lentoyhtiö, jonka päälentokenttänä toimii Tunis-Karthagon kansainvälinen lentoasema Tunisissa. Yhtiö perustettiin vuonna 1948.


title: Tunisair

text: Tunisair on Arab Air Carriers Organizationin jäsen.


title: Tunisair

text: Heinäkuussa 2016:


title: Oski

text: Oski voi tarkoittaa seuraavia:


title: Air Tahiti

text: Air Tahiti on ranskanpolynesialainen lentoyhtiö, jonka päälentokenttä on Faa'an kansainvälinen lentoasema Tahitin saarella.


title: Air Tahiti

text: Air Tahiti perustettiin vuonna 1953. Nykyinen nimi otettiin käyttöön tammikuussa 1987. Vuonna 2003 yhtiö palveli lähes 729 000 matkustajaa. Heinäkuussa 2015:


title: Seiti

text: Seiti eli sei ("Pollachius virens") on Atlantin pohjoisosissa elävä turskakala, joka on turskan ja koljan ohella alueen tärkeimpiä saaliskaloja.


title: Seiti

text: Seiti elää Pohjois-Atlantin molemmin puolin, Euroopassa Biskajanlahdelta Kuolan rannikolle, Huippuvuorille ja Islantiin, Pohjois-Amerikassa Pohjois-Carolinasta Hudsoninsalmeen ja Etelä-Grönlantiin.


title: Seiti

text: Seiti on pelaginen parvikala joka elää rannikoiden lähellä ja avovedessä 200 metrin syvyyteen asti. Se kasvaa nopeasti, 5 vuodessa yli 60 cm:n mittaiseksi. Nuoret kalat viipyvät rannan läheisyydessä ja syövät planktonia, krillejä ja katkoja, vanhemmat siirtyvät syvemmälle ja pyydystävät kalaa. Seiti tulee sukukypsäksi 5-10-vuotiaana, Amerikassa ilmeisesti aiemmin. Se lisääntyy talvella. Pyyntikokoinen seiti on yleensä 30-110 cm:n mittaista.


title: Seiti

text: Seitiä pyydetään erilaisilla nuotilla, troolaamalla sekä koukkukalastuksella. Kokonaissaalismäärät ovat olleet suhteellisen vakaat vuosikymmenten ajan, noin 400 000 tonnia vuodessa, josta valtaosa Euroopasta. Tärkein pyyntimaa on Norja. Suuri seiti on suosittu urheilukalastuskohde. Seitiä kaupataan tuoreena, fileinä ja pakastettuna.


title: Fiji Airways

text: Fiji Airways on fidžiläinen lentoyhtiö. Sen päälentokenttä on Nadissa, Viti Levun saarella sijaitseva Nadin kansainvälinen lentoasema.


title: Fiji Airways

text: Fiji Airways perustettiin vuonna 1951. Vuodesta 1958 yhtiö toimi nimellä Air Pacific, mutta vanha nimi päätettiin ottaa uudelleen käyttöön vuonna 2012. Yhtiö palveli vuonna 2004 yli 500 000 matkustajaa. Yhtiön omistavat Fidžin hallitus (51 %), Qantas (46,3 %) sekä Kiribatin, Tongan, Naurun ja Samoan hallitukset (1 %). Entiset kohteet:


title: Fiji Airways

text: Heinäkuussa 2015:


title: Peto (radioverkko)

text: PETO oli Suomen palo- ja pelastustoimen vanha analoginen radioverkko, joka toimi 160 MHz taajuusalueella. Viranomaisradioverkko VIRVE korvasi vanhan radiojärjestelmän. Peto-verkon tukiasemat ajettiin virallisesti alas joulukuussa 2004, mutta paikoin vanhan radiojärjestelmän laitteita on vieläkin aktiivikäytössä. Elektro-Arola -niminen yritys valmistaa TIU-5 -nimistä yksikköä, jonka avulla vanhan järjestelmän tukiasema ja nykyisin käytössä oleva Virve-radioverkko voidaan liittää keskenään yhteen. Kyseistä yksikköä käytetään ainakin seuraaviin käyttötarkoituksiin:


title: Lyyraturska

text: Lyyraturska ("Pollachius pollachius") on Luoteis-Euroopan vesien turskakala.


title: Lyyraturska

text: Muiden turskaheimon kalojen tapaan lyyraturskalla on kolme selkäevää ja kaksi peräevää. Lajin tunnistaa eteen työntyvästä alaleuasta. Lyyraturska kuuluu samaan sukuun kuin seiti, josta sen erottaa leuan viiksisäikeen puuttuminen ja jyrkemmin kaartuva kylkiviiva. Lyyraturskan pituus täysikasvuisena on noin 60-75 cm.


title: Lyyraturska

text: Lyyraturskan esiintymisalue ulottuu Islannista ja Pohjois-Norjasta Biskajanlahdelle, mutta keskittyy Pohjanmereen ja Britteinsaarten ympäristöön. Paikoitellen lajia esiintyy myös Itämeren läntisissä osissa, ja sitä on tavattu satunnaisesti myös Viron rannikolta.


title: Lyyraturska

text: Nuoret kalat ovat pelagisia ja elävät lähellä rantaa, vanhemmat vaeltavat ulommas, mutta elävät kuitenkin alle 200 metrin syvyydessä kalliopohjilla. Lyyraturskat ovat petoja, jotka saalistavat kaloja, lähinnä kilohailia, silliä, makrillia ja tuulenkalaa sekä äyriäisiä.


title: Lyyraturska

text: Lyyraturska on talouskala, muttei vanhastaan ole kuulunut kaupallisesti keskeisiin pyyntikohteisiin. Sitä saadaan sekasaaliina muun kalastuksen yhteydessä. Pyytämiseen käytetään lähinnä seisovia pyydyksiä kuten verkkoja ja pitkääsiimaa.


title: Lyyraturska

text: Vuonna 1987 FAO:n ilmoittama kokonaissaalis oli suurimmillaan, 17 900 tonnia, vuonna 2005 noin 11 000 tonnia. Tärkeimmät pyyntimaat ovat Norja ja Ranska. Lajin kannan kestävyyttä ei ole arvioitu, mutta varovaisuusperiaatteella vuoden 2008 ohjeelliseksi saaliskiintiöksi oli sovittu noin 18 000 tonnia.


title: Lyyraturska

text: Lyyraturskaa käytetään Englannissa fish'n'chips -annoksiin, ja sitä suositellaan ekologisena vaihtoehtona, koska se ei ole uhanalainen.


title: Valkoturska

text: Valkoturska ("Merlangius merlangus") on Euroopan rannikkovesissä elävä turskakala.


title: Valkoturska

text: Valkoturska on yleensä 30−40 cm:n pituinen, korkeintaan 70 cm, ja voi kasvaa kolmikiloiseksi. Mustanmeren valkoturskat ovat pienempiä, alle 20 cm. Väritys on vaihteleva; päältä kala on kellanruskea, vihertävän tai sinertävän sävyinen, kyljet ovat vaaleammat, kellanharmaat, vatsa taas puhtaan valkoinen tai hopeanvärinen.


title: Valkoturska

text: Valkoturska on rannikkovesien kala, joka elää alle 200 m:n syvyydessä lähes koko Euroopan rannikolla. Levinneisyys ulottuu Pohjois-Norjasta Välimerelle ja Mustallemerelle, ja kattaa myös Islannin ja Färsaarten rannikot ja ulottuu Itämeren länsiosaan.


title: Valkoturska

text: Valkoturska tulee sukukypsäksi 2−3 vuoden iässä. Kutu ajoittuu pitkälle jaksolle tammi-heinäkuussa. Naaraalla voi olla satojatuhansia mätimunia, mutta se laskee ne pieninä muutaman munan ryhminä ulappaveteen. Myös kuoriutuvat poikaset elävät pelagisina rannan läheisissä, 20−30 m:n syvyisissä vesissä, yleensä meduusoiden lähituntumassa ja niiden lonkeroiden suojassa. Vanhemmat yksilöt hakeutuvat syvempään veteen ja elävät pohjan tuntumassa. Valkoturskan ravintoa ovat pienet kalat, äyriäiset, kotilot, mustekalat ja monisukasmadot.


title: Valkoturska

text: Valkoturska on erityisen runsas Pohjanmerellä ja etenkin siellä taloudellisesti tärkeä troolikalastuksen kohde. Sitä pyydetään myös pitkälläsiimalla. Kokonaissaaliit ovat olleet laskussa. Huippusaaliit 1970-luvulla olivat 200 000 vuositonnin luokkaa, mutta nykyisin enää 40 000 tonnia. Englanti ja Ranska ovat suurimmat kalastajat.


title: East 17

text: East 17 oli brittiläinen poikabändi 1990-luvulla. Yhtyeen nimi tuli Lontoon alueella sijaitsevan Walthamstow'n postinumerosta. Heillä oli 18 top 20 -hittiä ja neljä top 10 -albumia.Yhtye sai alkunsa, kun Tony Mortimer esitteli omaa materiaaliansa London Records -levy-yhtiölle ja hänelle luvattiin levytyssopimus sillä ehdolla, että hän perustaisi bändin. Kyseinen levy-yhtiö panosti siihen suuntaan niinä aikoina.


title: East 17

text: Bändin alkuperäiset roolit vaihtuivat pian, kun alun perin taustalaulajaksi otettua Brian Harveyta kuultiin levytyssession aikana. Hänestä tehtiin heti päälaulaja. Suurin osa kappaleista oli Mortimerin käsialaa ja niissä oli usein rap-säkeistöjä, jotka hän itse esitti. Se toi vastapainoa Harveyn pehmeälle R 'n' B -äänelle.


title: East 17

text: Yhtyettä pidettiin pop-bändinä levy-yhtiön markkinointisuunnan vuoksi, mutta heidän sanoituksensa ja julkaisemattomat kappaleensa kertoivat muuta. Ivor Novello -palkinnonn voittanutta "Stay Another Day" -kappaletta esimerkiksi pidettiin yksinkertaisena rakkauslauluna, mutta se olikin Tonyn viesti hänen isoveljelleen, joka teki itsemurhan. Jotkin kappaleet kertoivat kuoleman jälkeisestä elämästä ja yksi jopa muutti osan kirjasta "The Book Of Revelation" futuristiseksi rap-biisiksi.


title: East 17

text: Kovempana ja Take Thattia hip hop -suuntaisempana pidetty yhtye sai 12 top 10 -hittiä Britanniassa vuosina 1992-1998. Heidän ensimmäinen albuminsa "Walthamstow", joka oli myös nimetty heidän asuinalueensa mukaan, nousi listan kärkeen. Olennaisimpia kappaleita sillä olivat "House Of Love" ja "Deep".


title: East 17

text: Vuonna 1994 he julkaisivat "Steam"-albumin julkaisun aikoihin ainoan ykköshittinsä "Stay Another Day". Se pysyi listan kärjessä yhteensä viisi viikkoa saaden myös arvostetun joulun ykköspaikan. Vuonna 1996 he pääsivät kakkoseksi duetolla "If You Ever" Gabriellen kanssa.


title: East 17

text: Kolmannen albumin "Up All Night" vaisu julkaisu saattoi liittyä siihen, että Mortimer ei ollut enää ainoa lauluntekijä. Kaikki neljä jäsentä osallistuivat laulujen tekoon, mutta singlejulkaisut olivat pelkästään Mortimerin käsialaa.


title: East 17

text: Vuonna 1997 Harvey joutui huumeskandaaliin kerrottuaan ottaneensa 12 ekstaasitablettia yhtenä iltana. Hän ilmoitti, että huumeiden käyttö on hienoa ja että ekstaasi voi tehdä ihmisestä paremman. Tämä soti heidän poikabändi-imagoaan vastaan ja seurauksena oli mediakuohu sekä keskustelua Britannian parlamentissa. Bändin ura tahriintui tästä ja Harvey erotettiin, mutta sitten Mortimer päätti myös lähteä.


title: East 17

text: Harvey, Coldwell ja Hendy yrittivät comebackia vuonna 1998 nimellä E-17 ja pääsivät hyvään alkuun kappaleen "Each Time" yllettyä toiseksi listalla. Toinen single "Betcha Can't Wait" ja albumi "Resurrection" kuitenkin epäonnistuivat tavoitteissaan ja bändi hajosi vuonna 1999.


title: East 17

text: Tony Mortimer on sittemmin yrittänyt luoda kahta bändiä, mutta päätynyt molemmilla kerroilla tuottamaan musiikkia muille artisteille studiostaan Essexissä sekä levyttämään omaa materiaaliansa, minkä hän julkaisi virallisilla sivuillaan tammikuussa 2006.


title: East 17

text: 4. helmikuuta 2006 Brian Harvey vieraili brittiläisessä musiikkiohjelmassa "CD:UK", jossa hän ilmoitti, että East 17 saattaa pian tehdä comebackin alkuperäisellä kokoonpanolla.


title: East 17

text: Helmikuun puolessavälissä 2006 East 17 palasi yhteen, ja piti konsertin Shepherd's Bush Empiressä Lontoossa 30. toukokuuta.


title: East 17

text:
Esiintyi Kokkolan jäähallissa 90-luvun puolivälissä. Keikkaa saapui katsomaan vain n.500 katsojaa. Yhtye kertoi, että heille oli sanottu Kokkolan olevan suuri kaupunki.
Yhtye esiintyi 3. heinäkuuta 2015 Oulun Nallikarissa Summer Party -nimessä tapahtumassa.Yhtye esiintyi myös Iisalmen Olusilla 2018.


title: Air Seychelles

text: Air Seychelles on seychelliläinen lentoyhtiö, jonka solmukohtana toimii Seychellien kansainvälinen lentoasema Mahén saarella.


title: Air Seychelles

text: 15. syyskuuta 1977 perustettu Air Seychelles toimi alun perin nimellä Seychelles Airlines. Se sai nykyisen nimensä maaliskuussa 1979. Heinäkuussa 2015:


title: Nummiriekko

text: Nummiriekko ("Lagopus lagopus scoticus") on pohjoismaisen riekon ("Lagopus lagopus") alalaji, joka elää Britteinsaarten nummilla, lähinnä Skotlannissa, Walesissa, Cornwallissa ja Irlannissa. Linnun pituus on noin 33–38 senttimetriä.


title: Nummiriekko

text: Nummiriekon koko, muoto ja elintavat ovat kuten riekolla, mutta ero nimialalajiin on erityisen huomattava talvella, sillä nummiriekon höyhenpuku pysyy kirjavan punaruskeana ympäri vuoden; valkoinen talvipuku puuttuu kokonaan. Koiras on tummempi, tasavärisempi ja hieman kookkaampi kuin naaras. Naaraan höyhenten kärjet ja poikkiraidat ovat kellanruskeat. Sukupuolet on helppo määrittää, jos parin näkee yhdessä. Nummiriekon ääntely on samankaltainen kuin riekolla.


title: Nummiriekko

text: Nummiriekkoa ei ole tavattu Suomessa.


title: Keila (kala)

text: Keila ("Brosme brosme") on turskakalalaji, jota elää Pohjois-Atlantissa sen molemmin puolin. Se pysyttelee jonkin matkan päässä rannikosta 18-550 metrin syvyydessä.


title: Keila (kala)

text: Keila voi kasvaa 120 cm pitkäksi ja painaa jopa 30 kiloa, tosin tavallisesti saaliskoko jää alle 10 kg:n, keskikoon ollessa yleensä muutaman kilon paikkeilla. Sen nahka on erittäin sitkeä. Kala on lähes kaikkiruokainen. Se on myös hyvä, joskaan ei herkullinen ruokakala, eikä siinä ole paljon ruotoja. Norjassa se on yleinen syvissä vuonoissa ja mannerjalustalla. Sitä kalastetaan trooleilla ja pitkälläsiimalla.


title: Väestöhälytin

text: Väestöhälytin on laitteisto, jota käytetään väestön varoittamiseen uhkaavasta välittömästä vaarasta, jolta tulisi suojautua nopeasti. Tällainen vaara saattaa olla esimerkiksi vaarallisten aineiden pääsy ympäristöön, ydinonnettomuus, sotatila tai muu vastaava tilanne, jossa edellytetään välitöntä suojautumista. Väestöhälyttiminä käytetään ulkotiloissa olevia sireenejä, joilla saadaan varoitettua ulkona liikkuvaa väestöä, sekä erilaisiin rakennuksiin (esimerkiksi tehtaat) sijoitettuja valo- ja äänihälyttimiä jotka on tarkoitettu rakennuksessa olevien ihmisten varoittamiseen. Ulkosireeneiden kuuluvuudesta on Suomessa olemassa määräyksiä, sireenien äänen on muun muassa kuuluttava taajamissa ja kahden kilometrin säteellä rautatiestä sekä 20 kilometrin säteellä ydinvoimalasta.Väestöhälyttimiä voidaan ohjata joko hätäkeskuksesta, paloasemilta tai paikan päältä. Ohjaukseen käytetään nykyisin pääasiassa viranomaisten VIRVE-radioverkkoa, mutta myös Peto-radioverkkoa hyödynnetään edelleen.


title: Väestöhälytin

text:
Väestöhälyttimillä annettavista äänimerkeistä on sisäasiainministeriö antanut määräykset.
Yleisen vaaramerkin kuullessaan on välittömästi suojauduttava sisätiloihin. Ovet, ikkunat ja ilmanvaihto on syytä sulkea. Tämän lisäksi on avattava radio ja kuunneltava ja noudatettava annettuja ohjeita. Ohjeita kannattaa odotella kaikessa rauhassa, sillä niiden tulo saattaa tilanteesta riippuen kestää jonkin aikaa. Puhelinta on syytä käyttää vain todellisessa hätätilanteessa, sillä puhelinlinjat saattavat tukkeutua ja silloin pelastustoimien kannalta välttämättömien puhelujen kulku voi häiriintyä. Ulos ei saa mennä eikä alueelta poistua ilman viranomaisten erikseen antamaa määräystä tai ohjetta, jottei saata itseään vaaraan.


title: Väestöhälytin

text: Väestöhälyttimellä annettua hälytystä (yleinen vaaramerkki) seuraa aina television ja radion kautta annettu vaaratiedote hälytyksen aiheuttajasta.


title: Berliinin televisiotorni

text: Berliinin televisiotorni () sijaitsee Alexanderplatzilla Saksan pääkaupungissa Berliinissä. Se on Euroopan neljänneksi korkein rakennus (368,03 m). Tornin vuonna 1965 käynnistyneet rakennustyöt valmistuivat vuonna 1969. Suunnittelijoina toimivat arkkitehdit Fritz Dieter ja Günter Franke sekä insinööri Werner Ahrend.


title: Berliinin televisiotorni

text: Tornin pallon keskiosassa on näköalatasanne ja ravintola. Näköalatasanne on 204 metrin korkeudessa maanpinnasta, ja sieltä voi hyvällä säällä nähdä jopa 42 kilometrin päähän. Täyden kierroksen 30 minuutissa kiertävä ravintola on näkoalatasanteen yläpuolella.


title: Berliinin televisiotorni

text: Saksassa vuonna 2006 pidettyjen jalkapallon maailmanmestaruuskilpailujen ajaksi tornin pallo koristeltiin jalkapalloksi magentan värisillä viisikulmioilla.


title: Berliinin televisiotorni

text: Auringon heijastuessa televisiotornin teräspallosta muodostuu yleensä ristiä muistuttava heijastus. Tätä epähaluttua ilmiötä eivät suunnittelijat osanneet odottaa. Näpäytyksenä Itä-Saksan kommunistisen hallinnon ateistista perustusta ja kirkon tukahduttamista vastaan berliiniläiset antoivat kirkkaalle ristille nimen Rache des Papstes eli Paavin kosto. Samoista syistä rakennusta kutsutaan myös Walter Ulbrichtin mukaan nimellä St. Walter.


title: Berliinin televisiotorni

text: Ristin muotoista heijastusta on yritetty tuloksetta vähentää erilaisilla maaleilla ja pinnoitteilla.


title: Portugália

text: Portugália (IATA: NI, ICAO: PGA) on portugalilainen lentoyhtiö. Se perustettiin 25. heinäkuuta 1988. Yhtiön päälentoasema on Portelan lentoasema Lissabonissa.


title: Portugália

text: Portugálian ensimmäinen lento oli 7. heinäkuuta 1990, jolloin maan sisäinen lentoliikenne vapautettiin. Yhtiö lensi ensimmäisen ulkomaanlentonsa 1992. Yhtiöllä code share-sopimuksia mm. Air Francen ja Air Europan kanssa.


title: Portugália

text: TAP Portugal osti yhtiön lokakuussa 2006. Yhtiö säilytti kaupasta huolimatta erillisen identiteettinsä maaliskuuhun 2016 asti, jolloin se alkoi operoida lentoja nimellä TAP Express.Heinäkuussa 2016:


title: Kummeliturska

text: Kummeliturska ("Merluccius merluccius") on Atlantin itäosissa elävä turskakala. Pyydystetyt kummeliturskat ovat tyypillisesti noin 45 sentin mittaisia, mutta kala voi kasvaa yli metrin pituiseksi ja painaa jopa 15 kiloa.


title: Kummeliturska

text: Kummeliturskaa tavataan Norjasta ja Islannista aina Mauritaniaan ja Kanariansaarille asti. Sitä on myös Välimeressä ja Mustanmeren etelärannikolla.


title: Kummeliturska

text: Yleisimmin kummeliturska liikkuu 70–370 metrin syvyydessä. Aikuiset kalat pysyttelevät päiväsaikaan pohjan tuntumassa mutta nousevat uimaan öisin. Ne syövät pienempiä kaloja, myös omaa lajiaan, sekä kalmareita. Nuoret yksilöt elävät lähinnä krilleillä ja katkoilla.


title: Tuomas Nurmela

text: Tuomas Nurmela (s. 21. huhtikuuta 1981, Oulu) on tuotantotalouden diplomi-insinööri, joka toimii vanhempana konsulttina Rud Pedersen Public Affairs Company Oy:ssä. Aiemmin Nurmela on toiminut mm. Lääketeollisuus ry:n viestinnästä ja yhteiskuntasuhteista vastaavana johtajana sekä toiminnanjohtajana Terveydenhuollon palveluntuottajat ry:ssä. Nurmela toimii myös Helsingin kaupungin luottamustehtävissä ja Nuorisoasuntoliiton puheenjohtajana.


title: Tuomas Nurmela

text: Kokoomuksen Nuorten Liiton puheenjohtajana ja Kansallisen Kokoomuksen puoluehallituksen jäsenenä hän toimi vuodesta 2004 vuoden 2007 loppuun.


title: Molva

text: Molva ("Molva molva") on Pohjois-Atlantissa elävä, mateiden heimoon kuuluva turskakala.


title: Molva

text: Molva on päältä punaruskea, alta vaalea ja kyljistään kirjailtu pitkänomainen pohjakala. Sillä on kaksi selkäevää ja pitkähkö leukasäie. Kalan pituus on yleensä alle metrin, mutta suurimmillaan se voi kasvaa 2 m:n ja 45 kg:n mittoihin.


title: Molva

text: Molvan levinneisyys ulottuu Välimerestä Barentsinmerelle ja Islantiin ja sitä on tavattu Atlantin toiselta puolen Etelä-Grönlannissa ja Newfoundlandissa. Ruotsin länsirannikkoa molva tunkeutuu Juutinrauman eteläosaan. Se elää kovilla kivi- ja hiekkapohjilla yleisimmin 100-400 metrin syvyyksissä. Lisääntymään se tulee matalampiin vesiin.


title: Molva

text: Molva on petokala, joka saalistaa mm. turskaa, silliä, kampeloita sekä äyriäisiä, mustekaloja ja meritähtiä.


title: Molva

text: Molva on arvostettu ruokakala. Sitä pyydetään koukuilla, verkoilla ja pohjatrooleilla; se on myös urheilukalastuksen kohde. Kokonaisvuosisaaliit 2000-luvulla ovat olleet 35 000–40 000 tonnin välillä. Suurin pyytäjä on Norja.


title: Molva

text: Molvan liha on vaaleampaa kuin turskan, mutta niiden maku ja muut ominaisuudet ovat muuten hyvin samankaltaiset. Molvaa kaupataan tuoreena, kuivattuna, suolattuna ja pakastettuna. Nykyisin lähes kaikki Suomessa kaupattava lipeäkala on molvaa, espanjassa puolestaan molvan savustettu mäti on arvostettu herkku, "huevas de maruca".


title: Nadin kansainvälinen lentoasema

text:
Nadin kansainvälinen lentoasema (IATA: NAN, ICAO: NFFN) on lentoasema Nadissa, Viti Levun saarella, Fidžillä. Se palvelee vuosittain noin 1 200 000 asiakasta ja toimii Air Pacificin kotikenttänä. Kentällä on kaksi kiitotietä. 2/20 joka on 3 273 metriä pitkä ja 9/27 2 136 metriä pitkä. Kummatkin ovat päällystetty asfaltilla.
Vuonna 2008 Qantasin Airbus A380 joutui tekemään hätälaskun kentälle. Muuten kentälle suurin operoiva lentokone on Boeing 747. Nadin lentokenttä valvoo Tongan Fua'amotun kenttää silloin, kun sen lennonjohto on pois käytöstä. Siksi Nadin kenttä on maailman suurin Flight Information Service-kenttä (Vastaa suomalaista AFIS-kenttää)


title: Anu Pentik

text: Anu Pentik, oik. Eeva Anneli Pentikäinen, o.s. Pasi (s. 1942 Kuusankoski) on suomalainen muotoilija. Hän on nimeään kantavan Pentik Oy -taidekeramiikkayrityksen perustaja ja suunnittelija (taiteellinen johtaja). Anu Pentik -taiteilijanimessä yhdistyy hänen lempinimensä ja mieheltä saadun sukunimen lyhennös.


title: Anu Pentik

text: Taidekeraamikko Anu Pentik on luonut yhdessä yrittäjäpuolisonsa Topi Pentikäisen kanssa taide- ja käyttöesineitä valmistavan Pentik Oy:n.


title: Anu Pentik

text: Pentikin tuotanto on jokapäiväiseen käyttöön tarkoitettua keramiikkaa, jonka taiteelliset vaikutteet löytyvät luonnosta. Pentikin muotoilusta vastaavat Lasse Kovanen ja Minna Niskakangas. Keramiikkaesineet tuotetaan Posiolla, mutta muuta tuotteistoa valmistutetaan monissa maissa muun muassa Aasiassa. Keramiikan ohella yrityksen myymälöiden tuotevalikoima sisältää kodinsisustukseen liittyviä tuotteita. Myymälöitä on Suomen ohella Ruotsissa, Norjassa ja Venäjällä.


title: Anu Pentik

text: Anu Pasi toimi askarteluohjaana Siilinjärven Tarinaharjun parantolassa 1960- ja 1970-lukujen taitteessa. Siilinjärveltä kesätansseista löytyi myös aviomies, liikunnanopettaja Topi Pentikäinen. Pariskunnan lapset, Raisa ja Pasi, syntyivät Kuopiossa.


title: Anu Pentik

text: Pentikäisten haave asua Lapissa luonnon keskellä toteutui, kun Topille tarjoutui Posiolta paikka liikunnanopettajana. Anu jatkoi uudella paikkakunnalla taidekäsitöiden parissa. Hän valmisti saviesineitä ja nahkatöitä kotonaan sekä toimi kuvaamataidon tuntiopettajana koulussa ja kansalaisopistossa.


title: Anu Pentik

text: Ensimmäiset käsityötuotteet, omakotitalon kellarissa tehdyt kynttilänjalat, myytiin Posion Essolla. Pian syntyi oma keramiikkayritys. Pentik Oy aloitti toimintansa Posiolla vuonna 1971. Keramiikkapaja ja keramiikkatehdas valmistuivat 1972. Nykyään Pentik Oy työllistää kaikkiaan yli 300 henkilöä, joista noin sata työskentelee Posiolla.


title: Anu Pentik

text: Anu Pentikin saamia huomionosoituksia ovat muiden muassa Lapin yliopiston kunniatohtorin arvo (2012) ja Pro Finlandia -mitali (2014).


title: Anu Pentik

text:
Syksyllä 2006 julkaistiin Otavan kustantama ja kirjailija Marja-Leena Parkkisen kirjoittama Anu Pentikin henkilökuva "Anu Pentik – saven sytyttämä".
Aiemmin on ilmestynyt Arktis Oy:n vuonna 1987 kustantama ja Pentti Sainion kirjoittama "Pentik – Satumainen tarina".


title: Holkeri

text: Holkeri voi olla:


title: Komentopuhelin

text: Komentopuhelin on järjestelmä, jota käytetään esimerkiksi vapaaehtoisten tai muuten kotona päivystävien palokuntien koollekutsuun hälytystilanteissa. Komentopuhelin soittaa hälytettävään puhelinnumeroon, ja antaa vastattaessa puheluun puheviestin, joka voidaan tehdä esimerkiksi puhesyntetisaattorilla. Komentopuhelimen hälytykset kulkevat verkossa etuoikeutettuna, eli ne ohittavat tärkeysjärjestyksessä sekä hälytettävän puhelimen että myös muunkin verkon vähemmän tärkeät puhelut. Nykyisin vastaanottavana puhelimena toimii pääasiassa GSM-puhelin, sillä se on käyttäjällä lähes aina mukana. Nykyisissä puhelinmalleissa komentopuhelimen tekemälle soitolle voidaan asettaa erillinen soittoääni, jolloin hälytys- ja muut puhelut pystyy paremmin erottamaan toisistaan.


title: Komentopuhelin

text: "Tämä on Soneran tavoittamispalvelun automaattinen puhelu, jos olet N.N., paina ruutu", ruutu-näppäimen painamisen jälkeen: "Soneran tavoittamispalvelun ilmoitus: A402, rakennu, ...katu 8, rappukäytävässä savua A-P3, A11, A13, A16, A31, A37, A51, A53"


title: Komentopuhelin

text: Edellisen esimerkin "kapulakielisyys" johtuu siitä, että puhesyntetisaattori generoi puheviestin tekstiviestissä olevasta tekstistä, ja 160 merkkiin ei mahdu koko hälytyslitania. Viestissä A402 on tehtävän koodi (rakennuspalo, keskisuuri), ja perässä olevat koodit ovat hälytettävien yksiköiden numeroita.


title: Komentopuhelin

text: Nykyisin voidaan palokunnan hälytys antaa matkapuhelimiin myös tekstiviestillä. Nämä tekstiviestit ovat huomattavasti kalliimpia kuin normaalit tekstiviestit. Viestit ovat hyvä lisä, mutta eivät sovi ainoaksi hälytysvälineeksi: Viestit eivät ole etuoikeutettuja tai mitenkään varmennettuja, eli ne voivat juuttua vaikka jouluna viestiruuhkaan.


title: Naurun kansainvälinen lentoasema

text: Naurun kansainvälinen lentoasema (IATA: INU, ICAO: ANYN, ennen ANAU) on Naurun ainoa lentoasema. Se sijaitsee Yarenissa.


title: Naurun kansainvälinen lentoasema

text: Naurun kansainvälinen lentoasema rakennettiin tammikuussa 1943. Se palveli vuonna 2000 noin 161 000 matkustajaa.


title: Tornion rautatieasema

text: Tornion rautatieasema (, , ) on Suomen rataverkon liikennepaikka Tornion kaupungin keskustassa Lapin maakunnassa. Liikennepaikan etäisyys Helsingin päärautatieasemalta on 884,7 ratakilometriä mitattuna Haapamäen rautatieaseman kautta.


title: Tornion rautatieasema

text: Tornio on risteysasema, jossa kohtaavat Oulusta, Haaparannasta ja Kolarista tulevat rataosat. Lisäksi Tornion ratapihalta erkanee sivurata Röyttän satamaan.


title: Tornion rautatieasema

text: Liikennevirasto muutti 12. joulukuuta 2010 Tornion osiin jaetuksi liikennepaikaksi. Tornion () osiin jaettu liikennepaikka käsittää Tornio aseman (lyh. Tor) sekä Tornio-rajan (lyh. Trr) liikennepaikat. Tämä mahdollistaa matkustajien kuljettamisen vaihtotyönä Tornion ja valtakunnanrajan välillä. Koska Liikenteen turvallisuusvirasto Trafin määräykset kieltävät matkustajien kuljettamisen vaihtotyönä liikennepaikkojen välillä, ei kesän 2010 höyryjuna-ajoa Haaparannan ja Tornion välillä voitu toteuttaa sillä Tornion ja Haaparannan välillä oli erillinen Tornio-rajan liikennepaikka.


title: Tornion rautatieasema

text: Tornion rautatieasemalla ei ole henkilöliikennettä, ja lipunmyynti lopetettiin marraskuussa 2010. Ratapihan pohjoispuolella kolmioraiteella sijainnut Tornio-Pohjoisen seisake oli toiminnassa vuosina 1986–2004, mutta se lakkautettiin hankalan geometrian vuoksi. Nykyisin Kolarin ja Helsingin välillä kulkevat yöjunat pysähtyvät lokakuussa 2008 avatulla Tornio-Itäisen seisakkeella.


title: Tornion rautatieasema

text: Tornion rautatieasema on luokiteltu Suomen valtakunnallisesti merkittäviin rakennettuihin kulttuuriympäristöihin.


title: Tornion rautatieasema

text: Kansainvälisen yhdysliikenteen vuoksi osa Tornion ratapihasta on rakennettu kahdella eri raideleveydellä: käytössä ovat Suomalainen leveäraiteinen 1 524 mm:n raideleveys, sekä Ruotsissa ja muualla Euroopassa käytetty standardilevyinen 1 435 mm:n raideleveys. Tornionjoen ylittävällä rautatiesillalla on nelikiskoraide, jossa ovat lomittain molempien raideleveyksien raiteet. Täten leveäraiteinen suomalainen kalusto voi liikennöidä Torniosta Haaparannan rautatieaseman leveäraiteiselle ratapihalle, ja normaaliraideleveyksinen ruotsalainen kalusto voi liikennöidä Tornion ratapihalle.


title: Tornion rautatieasema

text: Kemi–Tornio-rataosuuden vihkiäistilaisuus oli 14. lokakuuta 1903 ja ensimmäinen postijuna saapui Tornion asemalle 16. lokakuuta 1903 klo 23.50. Kun junaliikenne Tornioon alkoi, Valtionrautatiet (VR) hoiti Tornionjoen ylittävää liikennettä höyrylautalla. Tornion asemalle oli rakennettu sen ajan tavan mukaan puinen asemarakennus, joka oli tarkoitettu väliaikaiseksi. Tässä asemarakennuksessa oli odotussali ravintoloineen, postikonttori, lennätinkonttori, asemakonttori, ravintoloitsijan huoneisto ja asemapäällikön huoneisto. Valtionrautatiet rakensi aseman läheisyyteen Torpinmäelle asuntoalueen rautateiden henkilökuntaa varten. Alue kehittyi aikojen kuluessa hyvin viihtyisäksi.


title: Tornion rautatieasema

text:
Ensimmäisen maailmansodan syttyminen muutti Tornion asemaseudun elämän täysin elokuussa 1914. Torniosta tuli sotaa käyvän Venäjän keisarikunnan portti länteen. Koska Ruotsin rautatie päättyi siinä vaiheessa Ruotsin Karunkiin eli noin 20 kilometriä pohjoiseen, Suomen senaatti päätti pikaisesti käynnistää rautatien rakentamisen Suomen Karunkiin. Tornio–Karunki-rata valmistuikin pikavauhtia niin, että ensimmäinen juna Karunkiin liikennöi jo 5. tammikuuta 1915 eli kaksi kuukautta rakentamisen aloittamisesta.
Kesään 1915 mennessä Ruotsi oli jatkanut rataansa Karungista Haaparantaan asti, joten liikenne keskittyi sen jälkeen yksinomaan Tornion ja Haaparannan välille. Tällöin tavara- ja henkilökuljetukset aloitettiin suoraan Haaparannasta Tornion asemalle. Marraskuussa 1916 postikuljetuksia varten aloitettiin rakentaa ilmarataa Tornion asemalta Haaparannalle. Se valmistui helmikuussa 1917. Sitä käytettiin aina kevääseen 1918, jonka jälkeen se purettiin. Tältä ajalta erikoisimpana hetkellisenä rautatieyhteytenä oli maaliskuussa 1917 tapahtunut leskikeisarinna Maria Fjodorovnan käytössä olleen keisarillisen junan siirto jäälle vedetyillä väliaikaisilla kiskoilla Haaparannalta Tornion asemalle. Pari kuukautta myöhemmin huhtikuussa 1917 Tornion kautta matkusti Pietariin bolševikkijohtaja Vladimir Lenin. Puoli vuotta tämän jälkeen hänen johtamansa bolševikit ottivat vallan Venäjällä.


title: Tornion rautatieasema

text: Tornioon oli sodan aikana muodostunut suurehko varuskunta. Rautatieaseman välittömässä läheisyydessä oli osa venäläisten sotilaiden kasarmirakennuksia. Tämän vuoksi rautatieaseman seudulla käytiin osana Suomen sisällissotaa taistelut, jotka Tornion seudulla saivat vapaussodan luonteen, koska vastapuolena olivat yksinomaan venäläiset sotilaat. Taistelut käytiin 6. helmikuuta 1918, jolloin Saksasta tulleiden jääkärien johtamat suojeluskuntajoukot valtasivat asema-alueen venäläisiltä. Tornion taistelun muistoksi vanhan asemarakennuksen eteen pystytettiin vuonna 1937 muistomerkki.


title: Tornion rautatieasema

text: Rautatiesillan valmistuttua Tornionjoen yli Ruotsin Haaparannan puolelle vuonna 1919 liikenne Tornion asemalla vilkastui voimakkaasti. Pikaisesti rakennettu pohjoiseen menevä rautatieyhteys perusparannettiin, ja Röyttän satamaan rakennettiin teollisuusraide. Näin tuli vuonna 1928 ajankohtaiseksi rakentaa uusi asemarakennus. Se valmistettiin punatiilestä, josta tuli erikoisuus sen ajan asemarakennusten joukossa. Ehkä vaikutteita saatiin Haaparannan asemarakennuksesta, joka on komea punatiilinen rakennus.


title: Tornion rautatieasema

text: Rautatieaseman asema liikenteellisesti korostui Hannulan sillan valmistuttua Tornionjoen yli Suensaareen rautatieaseman kohdalta kesällä 1939.


title: Tornion rautatieasema

text: Tornion rautatieaseman välittömässä läheisyydessä toiminut varastoalue toimi Lapin sodan aikaan saksalaisten vuokraamana varastona ja sitä alettiin kutsua Pikku-Berliiniksi. Tornion maihinnousun aikaan 1. lokakuuta 1944 Pikku-Berliinin valloitus oli koitua suomalaisten joukkojen kompastuskiveksi sieltä löytyneiden alkoholivarastojen vuoksi.


title: Tornion rautatieasema

text: Rautatieaseman seutu, erityisesti Torpin alue, oli rautatieläisväestön asuinpaikka. Nämä asukkaat osallistuivat Tornion vapaa-ajan elämään ahkerasti perustaen muun muassa jalkapalloseura TP-47:n. Rautatieläiset rakensivat alueelle vapaaehtoisvoimin muun muassa oman jalkapallokentän, niin sanotun VR:n kenttä, joka on ollut TP-47:n junioritoiminnan käytössä vuosikymmenien ajan.


title: Tornion rautatieasema

text: Tornion uudella rautatieasemalla toimi ravintola, mutta liikenteen vähentyessä ravintola lopetettiin 1960-luvun lopulla. Pikajunaliikenne Tornion asemalle päättyi vuonna 1967, ja kiskobussiliikennekin lopetettiin vuonna 1988. Tornion asema on sen jälkeen edelleen ollut vilkas tavaraliikenteen kauttakulkupaikka. Tosin Kolariin menevät pikajunat ovat pysähtyneet Kemin ja Kolarin radan yhdysraiteen väliin rakennetulla, nyttemmin lakkautetulla Tornio-Pohjoisen seisakkeella.


title: Tornion rautatieasema

text: Torpin alueen eli rautatieaseman välittömän ympäristön asutus on laajentunut 2000-luvun alussa, mutta luonne rautatieläisten asuntoalueena on kadonnut. VR luopui alueesta, ja nykyään alue muodostaa uuden, taajaan asutun, modernin omakotiasuntoalueen.


title: Fritz-kissa

text: Fritz-kissa (alkuperäiseltä nimeltä "Fritz the Cat") on Robert Crumbin luoma, 1960-luvulla tunnetuksi tullut sarjakuvahahmo.


title: Fritz-kissa

text: Hahmosta tehtiin vuonna 1971 animaatioelokuva Fritz - kova kolli, johon Crumb ei kuitenkaan ollut tyytyväinen. Tämän seurauksena hän päätyi lopulta tappamaan hahmonsa. Viimeinen tarina kuvaa kuuluisaa ja rikastunutta Fritziä, joka selvittyään veroista ja uutta elokuvaa suunnittelevista agenteista, kohtaa psykoottisen entisen tyttöystävänsä, Saara Strutsin. Saara raivostuu tämän käytöksestä ja sarja päättyy kun hän iskee Fritziä päähän jääpiikillä. Tämä sarja, kuten monta muutakin Fritziä, on julkaistu suomeksi underground-sarjakuvalehti Jymyssä 1970-luvulla. Vuonna 1974 Fritzistä tehtiin toinen elokuva, joka julkaistiin Suomessa nimellä "Fritz-kollin pornoretket".


title: Ruhovaara

text: Ruhovaara on kylä Joensuun kaupungin itäosassa Pohjois-Karjalassa valtakunnan rajan tuntumassa noin 70 kilometriä Joensuun keskustasta ja noin 25 kilometriä Tuupovaaran kirkonkylästä kaakkoon. Osa kylästä luovutettiin Neuvostoliitolle 1944. Aikaisemmin Ruhovaara kuului Korpiselän kuntaan vuoteen 1946 asti ja sitten Tuupovaaran kuntaan vuoteen 2005 asti. Ruhovaaran naapurikyliä ovat muun muassa Mannervaara ja Syrjävaara.


title: Ruhovaara

text: Ruhovaaraan johtaa maantie Mannervaarasta seututie 500:lta. Tie johtaa valtakunnan rajalle ja sieltä edelleen Korpiselän tyhjillään olevaan kirkonkylään Venäjän puolelle. Nykyisin Ruhovaarassa toimii tilapäinen rajanylityspaikka, lähinnä puutavaraliikennettä varten.


title: Fuad Siniora

text: Fuad Siniora (; s. 14. huhtikuuta 1943) on libanonilainen poliitikko, joka toimi Libanonin pääministerinä vuosina 2005–2009 Émile Lahoudin ja Michel Suleimanin alaisuudessa. Siniora edustaa Saad Haririn al-Mustaqbal-puoluetta.


title: Fuad Siniora

text: Hän on kotoisin Sidonista ja sunnimuslimi. Siniora kävi Beirutin amerikkalainen yliopisto, josta sai MBA-tutkinnon. Hän työskenteli pankkialalla ja oli Libanonin keskuspankin johdossa 1977–1982. Myöhemmin hän johti Rafiq al-Haririn omistaman neljän pankin muodostamaa Groupe Mediterranee'a.


title: Fuad Siniora

text: Hän oli kahdesti Libanonin talousministeri, molemmilla kerroilla pääministerinä toimineen Rafiq al-Haririn alaisuudessa. Pääministeri hänestä tuli Haririn murhan jälkeen 2005, kun Maaliskuun 14. päivän ryhmittymä otti vaalivoiton.


title: Fuad Siniora

text: Siniora esitteli Roomassa 27. heinäkuuta 2006 aseleposuunnitelman Israelin vuoden 2006 Libanonin sodan aselevosta. 8. elokuuta arabiliitto esitteli siihen pohjautuvan suunnitelman YK:ssa, jonka Hizbollah hyväksyi 12. elokuuta ja Israel seuraavana päivänä.


title: Fuad Siniora

text: Marraskuussa 2006, muutaman kuukauden Hizbollahin ja Israelin sodan jälkeen Hizbollah-Amal ja kenraali Michel Aounin Vapaa patrioottinen liike -ryhmittymä vaati Sinioran eroa. Oppositio syytti Sinioraa epäonnistumisesta avun tuomisessa Israelin pommitusalueille. Sinioran hallitus oli tämän jälkeen käytännössä halvaantunut. Oppositio aloitti katumellakat joulukuun alussa pyrkiessään kaatamaan hallituksen.


title: Fuad Siniora

text: Sinioran ensimmäinen pääministerikausi päättyi kun parlamentti sai valittua uudeksi presidentiksi Michel Suleimanin, kun äänestystä oli lykätty 19 kertaa. Suleiman nimitti Sinioran myös uuden hallituksen muodostajaksi.


title: Annihilus

text: Annihilus (esiintynyt Suomessa myös nimellä Täystuho) on Marvel-kustantamon luoma superroisto. Hahmon loivat Stan Lee ja Jack Kirby "Fantastic Four Annual"-lehden numeroon kuusi vuonna 1968.


title: Annihilus

text: Annihilus esiintyi ensimmäisen kerran Suomessa "Hämähäkkimies"-lehden numerossa 10 (1984).


title: Annihilus

text: Vuonna 2009 Annihilus oli sijalla 94 IGN-sivuston laatimassa listassa sadasta suurimmasta sarjakuvarikollisesta kautta aikain.


title: Annihilus

text: Lukemattomia vuosituhansia sitten Tyannalaiset, teknologisesti kehittynyt korkeakulttuuri Negatiivisella Vyöhykkeellä (Marvelin antimateria-ulottuvuus) istutti autioihin maailmoihin itiöitä, jotka tulisivat myöhemmin kehittymään elämäksi.


title: Annihilus

text: Outo meteoriittionnettomuus iski erään aluksen Arthroksen vulkaanisesti aktiiviselle planeetalle, jossa miehistö laukaisi itiöt ilmaan ennen kuin nääntyivät nälkään. Sukupolvia myöhemmin yksi itiöistä kehittyi hennoksi hyönteisolioksi. Olento oli erittäin älykäs ja löydettyään Tyannalaisten avaruusaluksen se valjasti kehittyneen teknologian omiin tarkoitusperiinsä.


title: Annihilus

text: Seuranneet prosessit muuttivat olennon älykkyyttä ja voimatasoa rajusti. Olento loi Kosmisen Kontrollisauvan ja haarniskan ylleen. Pakkomielteenomainen kuolemanpelko ja voimakas selviytymisen tarve ajoivat paranoidin olennon tuhoamaan kaikki muut elävät olennot, jotka tämä näki uhkana omalle selviytymiselleen.


title: Annihilus

text: Annihilus oli syntynyt. Käyttäen saamiaan voimia Annihilus orjuutti muita elämänmuotoja jotka olivat myös syntyneet itiöistä ja suunnitteli valloittavansa Negatiivisen Vyöhykkeen muutkin maailmat.


title: Annihilus

text: Annihilus tapasi arkkivihollisensa Ihmeneloset Herra Fantastisen, Liekin ja Möykyn saapuessa ensi kertaa Negatiiviselle Vyöhykkeelle. Annihiluksen kätyrit sieppasivat joukkueen, mutta Ihmeneloset onnistuivat pakenemaan ja varastivat samalla Kosmisen Kontrollisauvan, mutta palauttivat sen kuitenkin myöhemmin.


title: Annihilus

text: Annihilus yritti tämän jälkeen vallata Psykomiehen hallitsemaa Mikrokosmosta, mutta valloitussuunnitelma kariutui myöhemmin.


title: Annihilus

text: Pian näiden tapahtumien jälkeen Tohtori Doom varasti Kosmisen Kontrollisauvan. Doom yritti sen avulla imeä itseensä Galactuksen kosmiset voimat, mutta Annihiluksen onnistui kiristää Ihmeneloset taistelemaan hänen puolestaan Doomia vastaan. Ihmeneloset voittivatkin Doomin ja Annihilus sai mahtavan Sauvansa takaisin.


title: Annihilus

text: Annihilus on tehnyt lukuisia yrityksiä tunkeutua läpi ulottuvuusrajojen, mutta hänet ovat pysäyttäneet niin Kostajat kuin Ihmenelosetkin. Apunaan hän on käyttänyt Hullun Haihattelijan androideja ja toista Negatiivisen Vyöhykkeen olentoa, Blastaaria. Annihilus ei koskaan ole kaihtanut mitään keinoja yrittäessään tuhota muita eläviä olentoja.


title: Annihilus

text: Annihilus on kerran hyökännyt jopa Asgardiin ja löi itsensä Thorin maahan. Vasta Odinin hyökkäys sai Annihiluksen pakenemaan.


title: Annihilus

text: Tällä hetkellä amerikkalaisissa sarjakuvissa Annihilus johtaa valtavaa avaruuslaivastoa tuhoamaan kaiken elollisen universumista. Suurin osa Skrullien kansoittamista planeetoista on tuhoutunut, samaten Kvasaari, edesmenneen Kapteeni Ihmeen perillinen sai surmansa Annihiluksen hyökkäyksissä.


title: Annihilus

text: Marvelin vaihtoehtoisen tarinan Ihmeneloset: Loppu Annihilus tuo (omien sanojensa mukaan) Reed Richardsin ja Super-Skrullin Negatiiviselle vyöhykkeelle. Hän antaa käskyn viedä Super-Skrulli kaivoksille pakkotöihin ja aikoo tappaa Richardsin, mutta tämä pakenee. Tarinan lopussa kyborgi-Tohtori Doom menee portista läpi, joka johtaa Negatiiviselle Vyöhykkeelle luullen, että kaikki Richardsin laitteet ovat siellä. Portti tuhoutuu, mutta Doom ehtii siitä läpi. Negatiivisessä Vyöhykkeessä alkaa taistelu em. vyöhykkeen hallinnasta Doomin ja Annihiluksen välillä. Doom voittaa ja repii Annihiluksen pään irti näyttäen sitä Negatiivisen Vyöhykkeen asukkaille.


title: Annihilus

text: Annihilus on yli-inhimillisen voimakas. Hän kykenee nostamaan optimaalisissa olosuhteissa hieman vajaa 50 tonnia maan ilmakehän vaikutusalueella. Luomansa haarniskan ansiosta Annihilus kestää 1500 kPa suuruisen paineen neliötuumaa kohden.


title: Annihilus

text: Annihilus kykenee varastoimaan happimolekyylejä ja hengittämällä hitaasti hän kykenee selviytymään avaruudessa vuodenkin. Suuret siivet Annihiluksen selässä auttavat tätä saavuttamaan noin 64 km/h nopeuden (maan ilmakehän kaltaisessa paikassa). Kosmisen Kontrollisauvan ansiosta Annihilus kykenee liikkumaan vieläkin suuremmilla nopeuksilla.


title: Annihilus

text: Kosminen Kontrollisauva on Annihiluksen mahtavin ase. Se on 15 cm pitkä ja 5 cm leveä sylinteri, jonka sisällä on Tyannalaisten avaruusalusten käyttämä voimanlähde. Sauvaa ohjaillaa kehittyneillä mikropiireillä, jotka on liitetty kyberneettisesti Annihiluksen kehoon. Sen avulla hän kykenee manipuloimaan suuria määriä kosmista energiaa tai järjestelemään materiaa uudelleen atomitasolla asti. Sauvalla kykenee ampumaan tuhoavan säteen, joka vastaa 10 megatonnia TNT:ta. Sauvan pitkäaikainen käyttö myös hidastaa huomattavasti kehon normaalia vanhenemisprosessia – elleivät pysäytä sitä kokonaan.


title: Annihilus

text: Myös muut Tyannalaisten avaruushylkyjen teknologiset saavutukset ovat Annihiluksen käytössä. Näihin kuuluu kehittyneitä sädeaseita ja lentäviä tankkimaisia tykkejä.


title: Annihilus

text: Vaikka Annihiluksella on pääsy Tyannalaisten teknologisiin saavutuksiin, on tämän älykkyystaso vain hieman tavallista ihmistä korkeampi. Annihiluksen pääasiallinen tarkoitus on kuitenkin valloittaa ja tuhota kaikki muu elämä universumista.


title: Chester Brown

text: Chester Brown (s. 16. toukokuuta 1960) on kanadalainen sarjakuvapiirtäjä. Hänen tunnetuimpia teoksiaan on "Ed, iloinen klovni" (Ed the Happy Clown), joka on julkaistu myös suomeksi. Se on mustaa huumoria ja omituisia tapahtumia täynnä oleva albumi, jossa muun muassa nähdään ihmissyöjäpygmejä ja näiden metsästäjiä, mies joka ei voinut lopettaa ulostamista, sekä toisesta ulottuvuudesta maailmaamme ilmestyvä Yhdysvaltain presidentin pää, joka on kiinnittynyt sarjan päähenkilön penikseen. Häneltä on myös suomennettu albumi "Playboy-tarinoita", jossa hän kertoo omaelämäkerrallisesti kokemuksistaan miestenlehdistä. Brownia julkaisee Pohjois-Amerikassa Drawn and Quarterly.


title: Gustav Ernesaks

text: Gustav Ernesaks (12. joulukuuta 1908 Harjumaa – 24. tammikuuta 1993) oli virolainen säveltäjä ja kuorojohtaja sekä Viron laulujuhlien organisoija.


title: Gustav Ernesaks

text: Ernesaks perusti Eestin valtion akateemisen mieskuoron ja tuli tunnetuksi mieskuoronsa johtajana. Hän sävelsi muun muassa Lydia Koidulan isänmaallisen runon "Mu isamaa on minu arm" vuonna 1944. Kersti Merilaas on tehnyt libreton kolmeen hänen oopperaansa.


title: Ruhnama

text: Ruhnama, joka suomeksi tarkoittaa "sielun kirjaa", on Turkmenistanin entisen presidentin Saparmurat Nijazovin kirjoittama kaksiosainen teos, joka yhdistää omaelämäkertaa, historiallista fiktiota ja hengellisiä ohjeita. Ensimmäinen osa ilmestyi vuonna 2001 ja toinen osa vuonna 2004. "Ruhnamaa" pidetään Turkmenistanissa myös "Koraanin jatko-osana", ja se onkin määrätty asetettavaksi kunniapaikalle Koraanin viereen paikallisiin moskeijoihin.


title: Ruhnama

text: Nijazov lupasi kansalleen, että se, joka lukee "Ruhnaman" kolme kertaa, muuttuu älykkäämmäksi ja pääsee esteettömästi taivaaseen. Turkmenistanissa ei saa ajokorttia eikä työpaikkaa, jos ei ole lukenut "Ruhnamaa", sillä se on pyhä kirja ja virallinen ohjenuora lähes kaikilla elämänaloilla. Monet ulkomaiset yritykset ovat käännättäneet "Ruhnaman" omalle kielelleen liehitelläkseen presidentti Nijazovia ja päästäkseen näin Turkmenistanin markkinoille.


title: Ruhnama

text: Arto Halosen ohjaama dokumenttielokuva "Pyhän kirjan varjo" arvostelee suuryrityksiä, jotka ovat käännättäneet "Ruhnama"-kirjan. Elokuva sai ensi-iltansa Suomessa 29. helmikuuta 2008.


title: Ruhnama

text: Ruhnama poistettiin vuonna 2011 Turkmenistanissa peruskoulun päättökokeista, mutta edelleen se kuuluu yliopistojen pääsyvaatimuksiin. Vuodesta 2008 alkaen kirja on menettänyt yleisesti asemaansa, ja se on useissa tapauksissa korvattu uuden presidentin, Gurbanguly Berdimuhamedowin, kirjoituksilla.


title: FN Browning High Power

text: FN Browning High Power (alkujaan "Fabrique Nationale Modele 1935 pistole automatique, Grande Puissance", myös FN GP, FN M/35, FN Hi Power, FN HP, P35) on belgialaisen Fabrique Nationale de Herstalin (FN) vuodesta 1935 valmistama yksitoiminen itselataava pistooli. Pistooli on tai on ollut palveluskäytössä lukuisien maitten armeijoissa ja/tai poliisivoimissa, sitä on lisenssivalmistettu Argentiinassa ja Kanadassa, ja lisenssittä useissa muissakin maissa, muun muassa Indonesiassa.


title: FN Browning High Power

text: Aseen prototyyppimallit 1922 ja 1923 suunnitteli yhdysvaltalainen asesuunnittelija John Moses Browning ja hänen kuoltuaan vuonna 1926 belgialainen Dieudonne J. Saive viimeisteli pistoolin "Modele 1928" -prototyypin pohjalta tuotantovalmiiksi vuonna 1929. Yleismaailmallinen talouslama kuitenkin lykkäsi aseen sarjavalmistuksen aloittamista kuudella vuodella vuoteen 1935, jolloin se valittiin Belgian armeijan palveluspistooliksi.


title: FN Browning High Power

text: Saive oli suunnitellut jo malli 1923:n kaksirivisen, aikaisekseen suuritilavuuksisen lippaan, josta pistoolin alkuperäisen ranskankielisen nimen ”Grande Puissance”, englanniksi ”High Power” eli ”Suuri Teho” oletetaan olevan peräisin. Toinen teoria nimen alkuperästä on, että sillä viitataan FN:n lataamien patruunoiden vastaavia saksalaispatruunoita kovempaan lataukseen.


title: FN Browning High Power

text: FN HP toimii lyhytrekyyliperiaatteella ja sen lukitusmekanismi on tavanomainen Browning-tyyppinen; piippu lukittuu luistiin kahdella hylsynpoistoaukon edessä olevalla lukitusolakkeella. Piipun ohjaus tapahtuu Browningin aiemmin suunnittelemista pistooleista poiketen erillisen akseloidun linkun sijaan piipun alla olevaan kiinteään ulokkeeseen tehdyllä, piipun akseliin nähden viistolla leikkauksella, joka vastaa aseen rungossa olevaan ohjauskappaleeseen. Piipun lukituksen akselina toimii luistinsalvan akseli. Suurin osa nykyisistä suurikaliiperisista itselataavista pistooleista perustuu tähän samaan mekanismiin, tai johonkin sen muunnelmaan.


title: FN Browning High Power

text: Aseen alkuperäinen kaliiperi on 9×19 mm Parabellum/Luger ja sen lipaskapasiteetti on 13 patruunaa. Asetta valmistetaan nykyisin myös .40 S&W- ja .357 SIG -kaliipereissa, joiden lipaskapasiteetti on 10 patruunaa.


title: FN Browning High Power

text: Suomen puolustusvoimat on käyttänyt asetta palveluspistoolinaan nimikkeillä ”9,00 pist/FN” ja ”900 PIST FN”. Suomi osti vuonna 1939 2 400 kappaletta etäisyyssäädöllisellä tangenttitähtäimellä varustettua High Power -mallia, joista 900 saapui maahan vuoden 1940 helmikuussa ja loput 1 500 maaliskuussa 1940. Osa aseista jaettiin maavoimien etulinjakäyttöön, mutta suurin osa meni ilmavoimille.


title: FN Browning High Power

text: Sodasta selvinneet aseet, joita vuonna 1951 oli jäljellä enää 1 378 kappaletta, jäivät puolustusvoimien käyttöön vuosiin 1985–1986 asti.


title: Greg Moore

text: Greg Moore (22. huhtikuuta 1975 New Westminster, Brittiläinen Kolumbia, Kanada – 31. lokakuuta 1999 Fontana, Kalifornia, Yhdysvallat) oli kanadalainen kilpa-autoilija.


title: Greg Moore

text: Nuoruutensa Moore vietti Vancouverin esikaupungissa Maple Ridgessä. Nuoruudessaan hän kilpaili mikroautoissa, mistä siirtyi Formula Ford ja myöhemmin Formula 2000 -luokkiin. 1993 hän aloitti CARTin Indy Lights sarjassa. Kaudella 1994 hän saavutti sarjassa kolme voittoa ja seuraavalla kaudella hallitsi sarjaa suvereenisti vieden kymmenen voittoa kaikkiaan 12 kilpailusta.


title: Greg Moore

text: 20-vuotiaana vuonna 1996 Moore siirtyi CART-sarjaan (nyk. "Champ Car") Player's-Forsythe-talliin. Tulokaskaudellaan hän sijoittui loppupisteissä yhdeksänneksi. Ensimmäisen osakilpailuvoittonsa hän saavutti kesäkuussa 1997 Milwaukeen ovaalilla ja toisen heti perään viikkoa myöhemmin Detroitissa, kun sekä Mauricio Gugelminilta ja Mark Blundellilta loppui hänen edellään polttoaine viimeisellä kierroksella. Seuraavaan kauteen Moore lähti yhtenä ennakkosuosikeista tallikaveriinaan Patrick Carpentier. Moore saavutti kauden aikana kaksi voittoa: Jacarepaguassa, Rio de Janeirossa, missä hän ohitti Alex Zanardin ulkokautta ja ajoi voittoon, Michiganin ovaalilla hän ohitti viimeisellä kierroksella Zanardin ja Jimmy Vasserin viimeisellä kierroksella. Kokonaisuutena kausi oli kuitenkin pettymys ja keskeytysten sävyttämä. Moore sijoittui lopulta pisteissä viidenneksi.


title: Greg Moore

text: Kauden 1999 Moore aloitti ajamalla voittoon Homesteadissa, mutta Mercedes-Benz-moottori oli muutoin kilpailukyvytön ja hän teki kesken kauden sopimuksen siirtymisestä seuraavaksi kaudeksi Penske Racingin riveihin. Fontanan California Speedwayllä Moore joutui skootterilla onnettomuuteen ja loukkasi kätensä, mutta pääsi kilpailuun mukaan viimeisestä ruudusta jouduttuaan jättämään aika-ajot väliin. Kilpailun yhdeksännellä kierroksella hän menetti autonsa hallinnan 200 mailin tuntinopeudessa ja auto sinkoutui ruohikon yli betoniseinään mennen moneen osaan, minkä jälkeen auton osat kimposivat takaisin ruohikolle ja pyöri monta kierrosta ympäri. Moore sai surmansa onnettomuudessa.


title: Greg Moore

text: Mooren hautajaisiin hänen kotikaupungissaan Maple Ridgessä osallistui 300 ihmistä. Hänen isänsä on perustanut hyväntekeväisyyssäätiö Greg Moore Foundationin. Maple Ridgen vuonna 2003 perustettu nuorisokeskus on nimetty Greg Mooren mukaan.


title: Luettelo Formula 1 -sarjan kuolemantapauksista

text: Tämä luettelo sisältää Formula 1 -ajossa tai -testissä tapahtuneet kuljettajien kuolemantapaukset. Kaikkiaan sarjan historian aikana on saanut surmansa 45 kuljettajaa. Heistä 24 on kuollut MM-sarjan viikonlopun aikana, kahdeksan Indianapolis 500:ssa, joka kuului F1-sarjaan 1950–1960, yhdeksän testeissä ja neljä MM-sarjan ulkopuolisessa kilpailussa. Myös erinäisissä onnettomuuksissa henkensä ovat menettäneet jotkut katsojat sekä toimitsijat. Esimerkiksi kauden 2013 Kanadan GP:ssä ratavirkailija kuoli jäätyään meksikolaiskuljettaja Esteban Gutiérrezin autoa siirtävän nostotraktorin alle.


title: Pleasant Dreams

text: Pleasant Dreams on yhdysvaltalaisen punk-yhtye Ramonesin heinäkuussa 1981 julkaistu kuudes studioalbumi. Albumi sisältää muun muassa tunnetun hitin "The KKK Took My Baby Away".


title: Pleasant Dreams

text: Albumi julkaistiin remasteroituna Rhino Records yhtiön kautta vuonna 2002. Albumi myi kultaa Argentiinassa vuonna 1993 (yli 30 000 myytyä kappaletta).


title: Subterranean Jungle

text: Subterranean Jungle on yhdysvaltalaisen punk-yhtye Ramonesin huhtikuussa 1983 julkaistu seitsemäs studioalbumi. Albumi äänitettiin Long Islandilla sijaitsevassa Kingdom Sound -studiossa lokakuussa 1982. Rumpali Marky Ramone erotettiin yhtyeestä kesken albumin äänitysten. Albumin viimeisen kappaleen, "Everytime I Eat Vegetables It Makes Me Think Of You", soitti Johnny Thundersin yhtyeen rumpali Billy Rogers. Albumin tunnetuin kappale on "Psycho Therapy".


title: Subterranean Jungle

text: Kappale "Time Bomb" on ensimmäinen jossa Dee Dee Ramone laulaa. Kappaleen "Outsider" on coveroinut punk yhtye Green Day, joka julkaistiin vuonna 2003 Ramones-tribuuttialbumilla "We’re a Happy Family - A Tribute to Ramones". Heavy metal -yhtye Skid Row coveroi kappaleen "Psycho Therapy" albumillaan "B-Side Ourselves".


title: Too Tough to Die

text: Too Tough to Die on yhdysvaltalaisen punk-yhtye Ramonesin tammikuussa 1985 julkaistu kahdeksas studioalbumi. Albumi on ensimmäinen Richie Ramonen kanssa julkaistu studioalbumi. Albumia pidetään yhtyeen viimeisenä "hyvänä teoksena". Albumilla yhtye yritti päästä lähemmäs 80-luvun hardcore punk -tyyliä. Levyn kansikuvan idea on peräisin elokuvasta "Kellopeliappelsiini", kohtauksesta jossa Alex kävelee tunnelissa toveriensa kanssa. Myös Johnny Ramonen säveltämän kappaleen "Durango 95" nimi on peräisin elokuvasta. Elokuvassa päähenkilö ajaa sen nimisellä autolla. Kappaleet "Wart Hog" ja "Endless Vacation" laulaa yhtyeen basisti Dee Dee Ramone. "Wart Hog" kappaleen sanoja ei alun perin saanut näyttää koska levy-yhtiö koki ne liian loukkaaviksi.


title: Animal Boy

text: Animal Boy on yhdysvaltalaisen punk-yhtye Ramonesin toukokuussa 1986 julkaistu yhdeksäs studioalbumi. Albumin tunnetuimmat kappaleet ovat ”My Brain Is Hanging Upside Down (Bonzo Goes to Bitburg)” ja ”Somebody Put Something in My Drink”, jonka on kirjoittanut tuolloin yhtyeen rumpalina toiminut Richie Ramone.


title: Halfway to Sanity

text: Halfway to Sanity on yhdysvaltalaisen punkyhtye Ramonesin syyskuussa 1987 julkaistu kymmenes studioalbumi. Richie Ramone erosi yhtyeestä albumin julkaisun jälkeen.


title: Halfway to Sanity

text: Albumilla olevat kappaleet "I Wanna Live" ja "Garden of Serenity" julkaistiin myöhemmin remasteroituna yhtyeen kokoelmalla "Loud, Fast Ramones: Their Toughest Hits".


title: Halfway to Sanity

text: Debbie Harry Blondie yhtyeestä laulaa taustalaulun kappaleessa "Go Lil' Camaro Go" ja Dee Dee Ramone laulaa kappaleen "I Lost My Mind".


title: ¡Adios Amigos!

text: ¡Adios Amigos! on yhdysvaltalaisen punkyhtye Ramonesin heinäkuussa 1995 julkaistu viimeinen studioalbumi.


title: ¡Adios Amigos!

text: Albumi sisältää kappaleet "Making Monsters For My Friends" ja "It's Not For Me to Know´", jotka julkaistiin alun perin vuonna 1994 Dee Dee Ramonen albumilla "I Hate Freaks Like You". "The Crusher" on kappale Dee Dee Ramonen rap-uralta nimellä Dee Dee King. Kappale "I Don’t Want to Grow Up" on cover-versio Tom Waitsilta. "I Love You" on cover Johnny Thundersilta.


title: ¡Adios Amigos!

text: Albumin japanilaisessa versiossa on bonuskappale "R.A.M.O.N.E.S.", joka on alun perin Motörhead-yhtyeen tribuutti Ramonesille, joka julkaistiin Motörheadin "1916"-albumilla. Albumin yhdysvaltalaisessa versiossa on bonuskappale "Spider Man", jonka yhtye teki alun perin albumille "Saturday Morning". Dee Dee Ramonen korvannut C.J. Ramone laulaa kappaleet "Makin' Monsters For My Friends", "The Crusher", "Cretin Family", "Scattergun" sekä albumin bonusraidan R.A.M.O.N.E.S.


title: Acid Eaters

text: Acid Eaters on yhdysvaltalaisen punk-yhtye Ramonesin vuonna 1993 julkaistu studioalbumi, joka koostuu cover-kappaleista.


title: Mondo Bizarro

text: Mondo Bizarro on yhdysvaltalaisen punkyhtye Ramonesin syyskuussa 1992 julkaistu kahdestoista studioalbumi. Albumi on ensimmäinen studioalbumi, jossa bassoa soittaa Dee Dee Ramonen korvannut C. J. Ramone.


title: Latte macchiato

text: Latte macchiato [] on Italiasta peräisin oleva lämmin maitokahvijuoma. Juomassa espressokahvi kaadetaan vaahdotetun maidon päälle lasiin. Alun perin miedosti kahville maistuva juoma oli tarkoitettu erityisesti lapsille.


title: Latte macchiato

text: Italian kielen "latte macchiato" tarkoittaa tahrattua maitoa, mikä viittaa vaahdon pinnalle jäävään kahvinruskeaan tahramaiseen kuvioon.


title: Café au lait

text: Café au lait [] on ranskalaistyyppinen kahvijuoma, jonka nimi kirjaimellisesti merkitsee 'kahvia maidon kanssa'. Se valmistetaan sekoittamalla kahvia ja lämmitettyä maitoa. Se on hyvin samankaltainen kuin italialaisperäinen caffè latte. Erona on, että café au lait’hen käytetään espresson sijasta vielä tummempaa, ranskalaisittain paahdettua pannukahvia, joka valmistetaan valuttamalla. Kun caffè latten maito kuumennetaan höyrystämällä, café au lait’hen se lisätään lämmitettynä, ei kuumana. Café au lait’ssa maitoa on yhtä paljon kuin kahvia.


title: Tweet

text: Tweet (oikealta nimeltään Charlene L. Keys, s. 4. maaliskuuta 1971 Rochester, New York, Yhdysvallat) on yhdysvaltalainen R&B-laulaja-lauluntekijä ja kitaristi. Hänellä on kaksi lasta: Tom ja Shirley Keys.


title: Rakennusliike Puolimatka

text: Rakennustoimisto A. Puolimatka Oy oli aikoinaan Suomen ensimmäisiä ja suurimpia rakennusliikkeitä. Sen perusti turkulainen rakennusmestari Armas Puolimatka vuonna 1947.


title: Rakennusliike Puolimatka

text: Nuoruudessaan metsurina ja kirvesmiehenä työskennellyt Armas Puolimatka toimi sotien jälkeen työnjohtajana rakennustyömailla Turun seudulla. Hänen ensimmäinen oma urakkansa oli Uudenkaupungin telakalle rakennettu levyhalli, josta hän teki sopimuksen siihenastista työnantajaansa kuulematta. Puolimatka muutti yrityksensä osakeyhtiöksi jo vuonna 1948. Ensimmäiset kokemuksensa aluerakentamisesta Puolimatka sai osallistuessaan Patterinhaan kaupunginosan rakentamiseen Turussa 1950-luvun alussa. Päästyään mukaan pääkaupunkiseudun rakennushankkeisiin Puolimatka perusti toimiston Helsinkiin vuonna 1956; näihin aikoihin Armas Puolimatka solmi läheiset suhteet silloiseen Helsingin Työväen Säästöpankin toimitusjohtajaan, myöhempään pääministeriin ja tasavallan presidenttiin Mauno Koivistoon. Yrityksen toiminta laajeni vähitellen koko Etelä- ja Keski-Suomen alueelle ja se nousi 1960-luvun loppuun mennessä Suomen kolmen suurimman rakennusalan yrityksen joukkoon. Armas Puolimatka, joka sai vuorineuvoksen arvonimen vuonna 1967, johti yritystään vanhalla patruunamaisella otteella vaatien kaikkien päätösten alistamista itselleen. Konsernin kasvaessa tämä vaikeutui, minkä vuoksi Puolimatka nimitti kaikkiin yksiköihin omat luottomiehensä valvomaan niiden toimintaa.


title: Rakennusliike Puolimatka

text: Yritys aloitti ensimmäisenä Suomessa teollisen rakennustoiminnan vuonna 1963 ja vuotta myöhemmin käynnistettiin oma suunnittelutoiminta. Puolimatkan tytäryhtiö Rakennusvalmiste Oy (myöhemmin Parma Oy) perusti Forssaan Suomen ensimmäisen rakennuselementtitehtaan, jonka yhteydessä toimi myös ikkuna-, ovi- ja kalustetehdas. Elementtirakentamisen myötä Puolimatka otti käyttöön Suomen ensimmäiset torninosturit, jotka tulivat tutuiksi etenkin uusien lähiöiden rakennustyömailla. Ensimmäiset ulkomaiset projektinsa Puolimatka aloitti vuonna 1972 Neuvostoliitossa ja toteutti sen jälkeen liki 20 vuoden aikana merkittävän määrän kansainvälisestikin hyvin mittavia hankkeita. Yritys oli yksi Neuvostoliittoon suuntautuneita rakennushankkeita varten perustetun Finn-Stroi Oy:n pääosakkaista. Kotimaassa Puolimatkan suuria rakennuskohteita olivat mm. Malminkartanon lähiö Helsingissä sekä Kaivokselan ja Myyrmäen lähiöt ja Tiedekeskus Heureka Vantaalla. Tilikaudella 1984–1985 Puolimatka-konsernin liikevaihto oli yli 2,5 miljardia markkaa ja sen palveluksessa oli 6609 työntekijää. Yrityksen vuonna 1983 valmistunut pääkonttori sijaitsi Helsingin Käpylässä.


title: Rakennusliike Puolimatka

text: Vuonna 1984 Hankkija osti Rakennusliike Puolimatkan Armas Puolimatkan perheeltä yhdellä Suomen taloushistorian suurimmista yrityskaupoista, joissa myyjinä on ollut yksityishenkilöitä. Neuvotteluja yrityskaupasta käytiin noin vuoden ajan tiukasti salassa julkisuudelta – Armas Puolimatka oli uhannut katkaista neuvottelut välittömästi, jos yksikin sana olisi vuotanut julkisuuteen – ja kauppa julkistettiin tammikuussa 1985. Kauppahinta oli niin salainen, että johtaja Rauno Puolimatka kirjoitti sen käsin kauppakirjaan vasta kaupantekotilaisuudessa eikä sitä esiintynyt sopimuksesta otetuissa valokopioissa. Vasta Martti Häikiö paljasti vuonna 1997 tarkan kauppahinnan olleen 715,002 miljoonaa markkaa. Kauppaan sisältyi Puolimatkan perheen oikeus ostaa haluamaansa omaisuutta takaisin, mitä tapahtuikin yli sadan miljoonan markan arvosta. Hankkijan puolelta kauppaan johti merkittävästi se, että Hankkijan johto oli menettänyt uskonsa siihenastisen päätoimialansa maataloustavarakaupan tulevaisuuteen. Kaupan yhteydessä Armas Puolimatka jäi eläkkeelle ja Puolimatka-konsernin uudeksi toimitusjohtajaksi tuli diplomi-insinööri Markku Markkola Finn-Stroista.


title: Rakennusliike Puolimatka

text: Puolimatka-kauppa merkitsi käännekohtaa Hankkijan historiassa, koska sen myötä konsernin toiminnan painopiste siirtyi maataloudesta rakennustoimintaan ja rakennusosateollisuuteen. Yhtiö vaihtoi hieman myöhemmin nimensä Noveraksi. Kauppa osoittautui kuitenkin välittömästi toteuduttuaan ostajalle ongelmalliseksi. Hankkijan johtoryhmän jäsenet joutuivat heti kaupan jälkeen erimielisyyksiin siitä, pitäisikö Puolimatka pilkkoa ja myydä sen osia, jättää se itsenäiseksi kokonaisuudeksi vai sulauttaa se ostajayhtiöön. Puolimatkasta puhuttiin Hankkijan sisälläkin alusta lähtien sisaryhtiönä, ei tytäryhtiönä. Koska Noveran ja Puolimatkan keskinäiset suhteet jäivät järjestämättä, Puolimatkan työntekijät eivät koskaan tunteneet olevansa osa Novera-konsernia. Lisäksi Puolimatkalta puuttui toimiva johto, koska konsernin eri yksiköt olivat aiemmin ilmeisesti hoitaneet asioitaan suoraan yhtiössä todellista valtaa henkilökohtaisesti käyttäneen Armas Puolimatkan kanssa.


title: Rakennusliike Puolimatka

text: Novera-yhtymä ajautui konkurssiin vuonna 1992 rakennusliikkeen oston osoittautuessa lama-aikaan liian suureksi ja huonosti ajoitetuksi. Konkurssipesän suurimpana velkojana Kansallis-Osake-Pankki otti haltuunsa Puolimatkan, ja Noveran rakennusosateollisuuden. Sektorit yhdistettiin ja vielä fuusioitiin vuonna 1993 Rakennus-Ruolan kanssa.


title: Rakennusliike Puolimatka

text: Omistajapankki huomasi kuitenkin, ettei näin suurelle yksikölle löytynyt ostajaa, ja KOPin fuusioiduttua SYP:n kanssa Meritaksi, myytiin Puolimatkan rakennustoiminta ja rakennussuunnittelu vuonna 1996 Ruotsin toiseksi suurimmalle rakennusyritykselle NCC-yhtymälle. Puolimatkan rakennusosateollisuutta myytiin eri puolille: elementtiteollisuus Partekille, ikkuna- ja oviteollisuus Paloheimo Oy:lle.


title: Rakennusliike Puolimatka

text: Vuonna 1996 NCC-Puolimatkan liikevaihto oli runsaat 1,5 miljardia markkaa ja sen palveluksessa oli 1456 työntekijää. Yhtiön tuotannosta 45 prosenttia oli asuntoja, 25 prosenttia julkisia rakennuksia ja 22 prosenttia toimistoja. Kansainvälisen toiminnan osuus oli kuusi prosenttia.


Hämeenlinnan seudun opiskelija-asuntosäätiö (HOPS) on vuodesta 1987 alkaen tuottanut asuntoja ja asumispalveluja kaikille Hämeenlinnan seudun toisen asteen oppilaitosten ja Hämeen ammattikorkeakoulun opiskelijoille. Säätiön merkittävin taustayhteisö on Hämeenlinnan kaupunki, joka on osoittanut säätiölle mm. Visakylän ja Mäyränkylän tontit ja järjestänyt rakennushankkeiden alkurahoituksen. Vuoden 2004 syksyllä toiminta laajeni Forssaan, jonne valmistui 94 asunnon kohde, ja vuoden 2005 kesällä Riihimäelle.


title: Air Burundi

text: Air Burundi (IATA: 8Y, ICAO: PBU) on burundilainen lentoyhtiö. Se perustettiin huhtikuussa 1971 ja aloitti palvelunsa vuonna 1975. Nykyinen nimi otettiin käyttöön kesäkuussa 1975.


title: Air Burundi

text: Air Burundin pääpaikka sijaitsee Bujumburassa. Yhtiö on valtion omistama. Huhtikuussa 2013:


title: Gunder Hägg

text: Gunder Hägg (31. joulukuuta 1918 – 27. marraskuuta 2004) oli ruotsalainen keskimatkojen juoksija.


title: Gunder Hägg

text:
Hägg aloitti juoksuharjoittelun vuonna 1936 tavoitteenaan saada kuuluisuutta päästäkseen hyvään työhön. Seuraavana vuonna hänet kutsuttiin Tukholman olympiastadionille 3 000 metrin juoksukilpailuun, jossa hän sijoittui neljänneksi ajalla 8.36,8. Vuonna 1938 hän voitti hopeaa Ruotsin mestaruuskilpailuissa 3 000 metrin estejuoksussa, mutta sairastui myöhemmin keuhkokuumeeseen, ja lääkärin mukaan hänen kilpauransa oli ohi. Hägg kuitenkin jatkoi harjoitteluaan juoksemalla armeija-aikanaan lumessa, ja kun kevät 1940 tuli, hän oli huippukunnossa. Vuonna 1941 hän teki ensimmäisen maailmanennätyksensä voittamalla Ruotsin mestaruuden 1 500 metrin juoksussa ajalla 3.47,6, joka paransi Jack Lovelockin vanhaa ennätystä kahdella sekunnin kymmenyksellä. Saman vuoden loppukesästä hänet asetettiin kilpailukieltoon amatöörisääntöjen rikkomisesta.
Kilpailukielto päättyi 1. heinäkuuta 1942, jolloin hän osallistui Arne Anderssonin kanssa Göteborgissa järjestettyyn mailin juoksuun. Kilpailu päättyi Häggin voittoon maailmanennätysajalla 4.06,2. Kaksi päivää myöhemmin hän teki kahden mailin maailmanennätyksen 8.47,8, 17. heinäkuuta paransi 1 500 metrin maailmanennätystä aikaan 3.45,8 ja 21. heinäkuuta juoksi 2 000 metrin juoksussa uuden ME:n 5.16,4. Heinäkuun lopun ja elokuun alun hän lepäsi sairastumisen takia, mutta palattuaan radoille 23. elokuuta hän paransi 2 000 metrin ennätystä aikaan 5.11,8. 28. elokuuta hän juoksi 3 000 metrillä uuden ME:n 8.01,2, 4. syyskuuta maililla 4.04,6, 11. syyskuuta kolmella maililla 13.35,4 sekä 20. syyskuuta kolmella maililla 13.32,4 ja 5 000 metrin juoksussa 13.58,4. Yhteensä hän teki siis kolmen kuukauden aikana kymmenen maailmanennätystä. 5 000 metrin aika paransi Taisto Mäen ennätystä yli kymmenen sekuntia ja oli ensimmäinen 14 minuutin alitus maailmassa. Ennätyksen rikkoi vasta Emil Zátopek vuonna 1954.


title: Gunder Hägg

text: Vuonna 1943 Hägg matkusti Yhdysvaltoihin kilpailemaan, mutta pitkä laivamatka pilasi hänen kuntonsa. Samaan aikaan Arne Andersson vei hänen 1 500 metrin sekä mailin maailmanennätyksensä. Hägg palasi seuraavaksi vuodeksi Ruotsiin ja otti maailmanennätykset tavoitteekseen. Hän kohtasi Anderssonin Göteborgissa, ja molemmat miehet juoksivat alle vanhan maailmanennätyksen Häggin voittaessa kilpailun uudella ME:llä 3.43,0. Yksitoista päivää myöhemmin parivaljakko kilpaili maililla. Tällä kertaa Andersson oli nopeampi ja teki maailmanennätyksen ajalla 4.01,6. Samana vuonna Hägg voitti Ruotsin mestaruuden 5 000 metrillä ja paransi kahdesti kahden mailin maailmanennätystään. Vuonna 1945 hän juoksi vielä maililla uuden ME:n 4.01,4 ja voitti Ruotsin mestaruuden 5 000 metrillä. 17. maaliskuuta 1946 hänet julistettiin ammattilaiseksi ja hän sai elinikäisen kilpailukiellon.


title: Sofian lentoasema

text: Sofian lentoasema on Bulgarian pääkaupungin Sofian tärkein lentoasema. Se toimii Bulgaria Airin ja Hemus Airin kotikenttänä. Kentän kautta lensi noin 6 miljoonaa matkustajaa vuonna 2017.


title: Sofian lentoasema

text: Sofian lentoasema rakennettiin 1930-luvulla.


title: Pussiahma

text: Pussiahma eli pussipiru ("Sarcophilus harrisii") on pussieläimiin kuuluva australialainen pussipeto. Siitä käytetään joskus myös nimityksiä ""Tasmanian tuholainen"", ""Tasmanian paholainen"" ja ""tasmanianpiru"".


title: Pussiahma

text: Pussiahma on suurin jäljellä oleva pussipeto. Se painaa noin 8–12 kilogrammaa ja on häntä mukaan luettuna noin 75 senttimetrin pituinen. Pussiahma on tukeva, pää on suuri sekä kaula vankka ja lyhyt. Pussiahma astuu koko jalkapohjallaan ja antaa karhumaisen vaikutelman, lisäksi sillä on rinnassa samanlainen valkoinen rintakuvio kuin esimerkiksi kauluskarhulla, ja sen turkki on muuten kiiltävän musta. Häntä on pitkä ja yläpuolelta karvainen, alhaalta paljas. Sekä etu- että takaraajat ovat hyvin vahvat. Takajaloista puuttuu ensimmäinen varvas. Pussiahman leuat ovat erittäin vahvat ja se murskaa niillä suuriakin luita. Hajuaisti on hyvä, mutta eläin näkee huonosti ja luottaakin hajuaistiinsa etsiessään ruokaa.


title: Pussiahma

text: Pussiahma elää nykyään vain Tasmaniassa, mutta lajia esiintyi myös Manner-Australiassa ennen kuin dingot tulivat ja syrjäyttivät pussiahmat ja pussihukat muutama tuhat vuotta sitten. Laji suosii etenkin kuivia metsiä, mutta elää kaikenlaisissa metsäympäristöissä ja puuttuu vain vuoristoista. Sitä tavataan myös asutuksen lähellä.


title: Pussiahma

text: Pussiahma liikkuu pääasiassa öisin. Päivisin se nukkuu ontossa puussa, kallionkolossa tai vanhassa vompatinpesässä, jota se usein laajentaa ja voi kaivaa onkalon itsekin. Pesän lattian se päällystää heinillä ja lehdillä. Yöllä se tekee jopa 16 kilometrin lenkkejä.


title: Pussiahma

text: Kiima on huhti-toukokuussa ja naaras kantaa poikasia 21 päivää. Naaras synnyttää 20–30 poikasta, jotka ovat vain 12-millisiä. Syntymisen jälkeen poikaset kiipeävät taaksepäin avautuvaan pussiin. Vaikka poikasia syntyy runsaasti, emon pussissa on vain neljä nisää, joten poikasista ei selviydy hengissä tätä enempää. Pussissa poikaset pysyvät 100 päivää kiinnittyneenä emon nisään ja siirtyvät 105 päivän ikäisinä pesäkoloon. Emo imettää poikasia vielä toiset viisi kuukautta, ja ne tulevat sukukypsiksi vasta toisena elinvuotenaan. Pussiahmat elävät yleensä noin 7-8 vuotta.


title: Pussiahma

text: Nuoret ovat ketteriä ja saalistavat usein puissa pieniä pussieläimiä ja lintuja. Aikuiset syövät pääosin raatoja ja ovat "terveyspoliiseja", jotka siivoavat raadot nopeasti. Eläin voi haistaa haaskan useiden kilometrien päästä. Raadosta jää yleensä jäljelle vain hiukan karvoja ja luunsiruja. Puoli tusinaa pussiahmaa jättää hevosenraadosta vain kallon ja häntäjouhet. Pussiahmat syövät mitä vain saavat, kuten hyönteisiä, lintuja, matelijoita ja pieniä pussieläimiä, mutta myös pieniä kenguruita. Pussiahma voi elää kahdeksanvuotiaaksi.


title: Pussiahma

text: Pussiahma on nykyään rauhoitettu, mutta 1800-luvulla siitä maksettiin tapporahaa, koska se teki usein tuhoja kanaloissa. Nykyään eläin on rauhoitettu, ja kanta alkoi jo elpyä, mutta pussiahma on uhanalaistunut viime vuosina voimakkaasti lajia koettelevan mystisen kasvaintaudin seurauksena. Pussiahman kasvoihin ilmaantuvat ja lopulta tappavat kasvaimet leviävät tehokkaasti puremien välityksellä eläinten kiistellessä ravinnon äärellä ja selvittäessä asemaansa ryhmän hierarkiassa. Lajia on jäljellä enää ainoastaan Tasmaniassa. Lajin tiheän kannan alueilla (esimerkiksi Lake St. Clair - Bronte Park) jopa 90 prosenttia kannasta on tuhoutunut muutamassa vuodessa, ja jäljellä on enää jonkin verran nuoria yksilöitä.


title: Pussiahma

text: Tämä pussiahmaa uhkaava DFTD-sairaus on varsin erikoinen tarttuva syöpä, joka on peräisin hermon aksonia ympäröivistä Schwannin soluista. Syöpäsoluissa on todettu olevan vain 13 kromosomia kun taas pussiahman terveissä soluissa niitä on 14. . On tehty johtopäätös, jonka mukaan geeniterapiaa voisi kenties käyttää hoitona. Tartuntaa edistää pussiahman biodiversiteetin lasku sillä mekanismilla, että evidenttien eläinten immuunipuolustus ei kykene erottamaan syöpäsoluja omasta kudoksesta.


title: Pussiahma

text: Toisaalta on olemassa alueita, joille sairaus ("facial tumor disease") ei ole vielä levinnyt (esimerkiksi Narawntapun kansallispuisto). Pussiahmoja on myös 'turvassa' useissa villieläinpuistoissa ja eläintarhoissa. Tällä on suuri merkitys, sillä kasvaintaudin aiheuttajaa ei edelleenkään tunneta, huolimatta voimakkaasta panostuksesta sen tutkimukseen ja pussiahman kantojen seurantaan. Tasmanian tunnuseläintä ei haluttaisi päästää kuolemaan sukupuuttoon, mutta tämäkin mahdollisuus on nykytilanteessa olemassa.


title: Pussiahma

text: Pussiahmaa pidetään nykyään erittäin uhanalaisena lajina. Lajin lukumäärä on supistunut 2000-luvun ensimmäisellä vuosikymmenellä 60 prosenttia kasvainsairauden takia. Niitä arvioidaan olevan jäljellä 20 000 yksilöä, mutta eläimet kuolevat usein jo nuorena, 2–3-vuotiaina, ennen kuin ne ovat ehtineet lisääntyä.


title: Air Malta

text: Air Malta on Maltan kansallinen lentoyhtiö. Sen kotikenttä on Maltan kansainvälinen lentoasema.


title: Air Malta

text: Air Malta perustettiin 21. maaliskuuta 1973. Se aloitti palvelunsa 1. huhtikuuta 1974 kahdella Boeing 720 -koneella. Alun perin kohteet olivat Rooma, Tripoli, Lontoo, Manchester, Frankfurt ja Pariisi. Maltan hallitus omistaa yhtiön osakkeista 98 %.Tammikuussa 2018:


title: Tornio–Haaparanta-rata

text: Tornio–Haaparanta-rata on rautatieosuus, joka yhdistää Suomen rataverkolla sijaitsevan Tornion rautatieaseman Ruotsin rataverkolla sijaitsevaan Haaparannan rautatieasemaan. Rataosa ylittää Suomen ja Ruotsin välisen valtakunnanrajan Alatornion kirkon lähellä pitkin Tornionjoen rautatiesiltaa. Rataosan pituus on noin neljä kilometriä. Suurin sallittu nopeus radalla on 40 kilometriä tunnissa. Radalla liikennöivät VR Transpointin sekä Green Cargon junat.


title: Tornio–Haaparanta-rata

text: Valtakunnanrajan ylittävällä Tornionjoen rautatiesillalla on käytössä nelikiskoraide. Nelikiskoraidetta tarvitaan, sillä suomalaisen rautatiekaluston raideleveys on leveäraiteinen 1 524 mm, kun Ruotsissa on käytössä standardilevyinen 1 435 mm. Nelikiskoraide mahdollistaa ruotsalaisen kaluston pääsyn Tornion ratapihan normaaliraideleveyksiselle osalle, ja suomalaisen kaluston pääsyn Haaparannan ratapihan leveäraiteiselle osalle.


title: Tornio–Haaparanta-rata

text: Tornion ratapihalla on käytössä myös raideleveyden vaihtolaite, jonka avulla voidaan muuttaa erikoispyöräkerroin varustettujen vaunujen raideleveyttä. Nämä vaunut voivat liikennöidä sekä leveäraiteisella että normaaliraiteisella radalla, eikä tavaroiden siirtokuormausta tarvita.


title: Maltan kansainvälinen lentoasema

text: Maltan kansainvälinen lentoasema (IATA: MLA, ICAO: LMML) on lentoasema Maltalla, Luqan ja Gudjan kylien välissä. Se sijaitsee noin kahdeksan kilometrin päässä Maltan pääkaupungista, Vallettasta.


title: Maltan kansainvälinen lentoasema

text: Maltan kansainvälisellä lentoasemalla on kaksi kiitotietä, joista toinen on 3 544 metriä ja toinen 2 377 metriä pitkä.


title: Maltan kansainvälinen lentoasema

text: Maltan kansainvälinen lentoasema avattiin nykyisellään 25. maaliskuuta 1992. Se toimii Air Maltan kotikenttänä.


title: Ivanovon kallioon hakatut kirkot

text: Ivanovon kallioon hakatut kirkot on ryhmä suoraan kallioon louhittuja kirkkoja, kappeleita ja luostareita, jotka eroavat täysin Bulgarian muista luostarikomplekseista. Kirkot sijaitsevat lähellä Ivanovon kylää 20 kilometriä Rusen kaupungista etelään Rusenski Lom -joen kivisellä törmällä 32 metriä joen yläpuolella.


title: Ivanovon kallioon hakatut kirkot

text: Munkit ovat asuttaneet alueen luolia 1200-luvulta, ja louhineet edelleen luostarikammioita, kirkkoja ja kappeleita ja näitä yhdistäneitä käytäviä kalkkikallioon, aina 1600-luvulle. Parhaimmillaan kompleksiin kuului noin 40 kirkkoa ja noin 300 muuta rakennusta, joista vain pieni osa on säilynyt tähän päivään asti.


title: Ivanovon kallioon hakatut kirkot

text: Luostarikompleksi on tullut kuuluisaksi 1200- ja 1300-lukujen freskoista, jotka ovat säilyneet viidessä kirkossa. Maalaukset ovat mahtava esimerkki Bulgarian taiteesta keskiajalla.


title: Ivanovon kallioon hakatut kirkot

text: Bulgarian toisen valtakunnan hallitsijat Ivan Aleksandăr ja Ivan Asen II tekivät useita lahjoituksia luostarille, mistä todisteena lahjoittajamuotokuvia.


title: Ivanovon kallioon hakatut kirkot

text: Ivanovon kallioon hakatut kirkot liitettiin UNESCOn maailmanperintöluetteloon vuonna 1979.


title: Ultramega OK

text: Ultramega OK on grunge-yhtye Soundgardenin vuonna 1988 julkaistu debyyttialbumi. Albumi sai Grammy-ehdokkuuden.


title: Ultramega OK

text: Albumin kappale "Smokestack Lightning" on Howlin' Wolf -cover. Kappaleen loppu sisältää samplen Sonic Youthin kappaleesta "Death Valley '69" albumilta Bad Moon Rising.


title: Ultramega OK

text: Albumin viimeinen kappale "One Minute Silence" on John Lennon -cover.


title: Ultramega OK

text: Kappaleen "Flower" musiikkivideo sai soittoaikaa MTV:llä.


title: Fopp (EP)

text: Fopp on Soundgardenin vuonna 1988 julkaisema EP. Se julkaistiin uudelleen vuonna 1990 "Screaming Life" EP:n kanssa "Screaming Life/Fopp" kokoelmalla .


title: Fopp (EP)

text: Albumin kappale "Swallow My Pride" on Green River -cover.


Sir Seretse Khaman kansainvälinen lentoasema on Botswanan pääkaupungin, Gaboronen lentoasema. Se sijaitsee 15 kilometriä Gaboronesta pohjoiseen. Lentoasema nimettiin Botswanan ensimmäisen presidentin Sir Seretse Khaman mukaan.


Sir Seretse Khaman kansainvälinen lentoasema on Air Botswanan kotikenttä.


title: Talouskellari

text: Talouskellari on maakerroksen tai rakennuksen alla niin kutsutussa kellarikerroksessa oleva tila, jossa säilytetään elintarvikkeita. Kellareissa säilytetään sekä säilöttyjä elintarvikkeita kuten mehuja, hilloja, ja viinejä sekä raakoja elintarvikkeita kuten juureksia ja perunoita. Joskus käytetään myös nimitystä perunakellari. Kellarityyppisiä tiloja käytetään myös joidenkin elintarvikkeiden kuten viinien ja juustojen jälkikypsyttämiseen.


title: Talouskellari

text: Kellarin lämpötila pidetään tarpeen mukaan jossain nollan ja huoneenlämpötilan välillä, tyypillisesti kuitenkin selvästi alhaisempana. Ilmankosteus on tyypillisesti korkea verrattuna normaaliin huonekosteuteen.